
Voldemaras „valstybės išdavikas“ 


Lietuvos suktieji „tautos vadai“ pradėjo 
skalbti savo nešvarius baltinius akivaizdoje 
visos Lietuvos. Kas seniau buvo slepiama, 
dabar savytarpėse diktatorių rietenose prade- 
da iškilti viešumon. Ypatingą sensaciją suda- 
ro sekantis „Ryto“ 117 nr. paskelbimas. „V ol- 
demarui iškelta baudžiamoji byla 
už valstybės išdavimą. Prokuratūra 
p. Voldemarui iškėlė bylą už jo duotą spau- 
dai intervju, kuriame buvo tvirtinama esą kon- 
stitucija neturi autentiško dokumento vertės 
ir k.“ Voldemaras tvirtina, ant dabartinės lei- 
tenantų „konstitucijos“ nedėjęs savo parašo. 
Konstitucija esanti smetoninių išleista jam ne- 
sant Kaune, jo parašas esąs suklastuotas, bet 
„atsižvelgdamas į sunkią valstybės padėtį“ jis 
nei tuoj, grįžęs į Kauną, nei vėliau tos kla- 
stos nekėlęs viešumon. Dabar jis jau nebeturi 
į ką „atsižvelgti“ ir todel nebesivaržo pasa- 
kyti teisybę. Tokiu būdu, vienas iš „tautiško- 
sios“ vagių bandos perstato Smetoną ir kitus 
„tauriuosius tautos vadui“, kaipo parašų fal- 
sifikatorius, apgavikus. Smetona, atsimokėda- 
mas Voldemarui, pradeda skelbti Voldemaro 
juodus darbus, bet kol kas dar ne viską. „L. 
Aidas“ kol kas iškelia tik Voldemaro žuliky- 
stes su butu, su „veikalo rašymu“ ir p. Tas 
pats „L. Aidas“ perspėja Voldemarą, kad 
liautųsi „tautiškas“ paslaptis kėlęs viešumon, 
nes „Siaura asmeniško pobūdžio polemika ne- 
gali būti ir Jums patiems (Voldemarui) nau- 
dinga, nes ji gali vesti prie įvairių 
dalykų kėlimo aikštėn“ („L. A.“ 117 
nr.). Smetoniniai norėtų, kad viskas paliktų 
paslaptyje, o Voldemaras, norėdamas vėl at- 
sisėsti valdžioje, nori nuvainikuoti savo kon- 


kurentus ir pasakoja apie juos ne tik nepui- 
kius, bet tiesiog skandalingus dalykus. 

Prieš Lietuvos visuomenę „tautos vadai“ 
patys save išrengia iš tautiškų plunksnų ir pa- 
rodo dienos šviesoje, koks brūdas Lietuvą 
valdė ir dabar dar tebevaldo. Jau ke- 
tvirti metai banda vagių apgavikų, pasirem- 
dama durtuvu, valdo kaip norėdama Lietuvą, 
smaugia kraštą, vagia ir naikina krašto turtus, 
žiauriausiai persekioja kiekvieną drįstantį rei- 
kalauti demokratiško krašto tvarkymosi. Sau- 
įelė savanaudžių smurtininkų, pasikvietusi tal- 
kon dvarininkus, iždo mylėtojus ir gaujas per- 
kamų karjeristų, sakosi esanti „teisėta tautiš- 
ka vyriausybė“ ir šeimininkauja po Lietuvą, 
kaip okupantai užkariautame krašte. Ziaurus ' 
teroras, karo lauko „teismai“, piliečių šaudy- 
mai, perpildyti politinių, „prasikaltėlių“ kalė- 
jimai, cenzūra, karo stovis, šlykšti sauvalė 
visa tai yra reikalinga tik tam, kad diktatoriai, 
pasikrikštiję „tautos vadais“, galėtų krašta 
plėšti, kad galėtų atimti žemę iš valstiečių ir 
atiduoti ją savo bičiuliams dvarininkams, kad 
galėtų pavergti ir išnaudoti darbininkus. 

Mums nesudaro skirtumo, ar ant leite- 
nantų „konstitucijos“ yra Voldemaro parašas, 
ar jo nėra. Nuo to Smetonos „konstitucija“ 
nebus nei geresnė, nei daugiau teisėta. Faktas 
yra, kad vienintelė Lietuvos konsti- 
tucija dabar yra plikas durtuvas, 
smurtininkų plėšikų rankose. Okupantų tauti- 
ninkų užgaidos ir gobšumas, karo lauko „tei- 
smai“, komendantų ir cenzorių sauvalė, žval- 
gybos provokacijos, „tautiški“ kalėjimai, pirk- 
ta spauda ir gauja išalkusių karjeristų ir in- 
teresantų sudaro šiandieninės Lietuvos konsti- 

tucijos turinį. Lietuvos darbo liaudžiai uždėti 
sunkios vergijos retežiai. Liaudis neturi pilie- 
tinių teisių, bet užtat turi nešti ant savo pe- 
čių visas valstybės išlaikymo išlaidas. Iš liau- 
dies suplėštais mokesniais minta visa parazitų 
„vadų“ gauja; liaudies sūnūs varomi į kariuo- 
menę ne krašto ginti, bet savo brolius pavergti. 
Maža diktatorių sauja priverčia Lietuvos liau- 
dį pačiai savo pavergėjus maitinti ir tukinti. 
Mes patys savo nuolaidumu ir bai- 
lumu esame savo priešai, nes duoda- 
me okupantams vagims save apiplėšti; duc- 
dame smurtininkams parazitams kareivius; 
mokame tokiems žulikams, kaip Voldemaras, 
Smetona, Tūbelis ir panašūs, mokesnius; klau- 
some niekšų įsakymų; kantriai nešame jau ke- 
tvirtus metus pavergėjų jungą. 

Ar ilgai taip bus? Kada gi pasakysime 
gana, paimsime plėšikams „tautos vadams“ 
rimbą ir nuvysime juos nuo valdžios. Zino- 
kime vieną, kad „tautos vadai“ patys save 
nesuės; jie patys nenuvirs ir neatsisakys kraš- 
tą šmaugti. Juos reikia nuversti. Su plėšikų 
banda gražiais argumentais nėra prasmės kal- 
bėti, juos reikia mušti. Todel ir Lietuvoje de- 
mokratišką santvarką galima bus tiktai revo- 
liuciniu keliu atstatyti. Tiktai pajėga sugriaus 
šlykšių kruvinų diktatorių viešpatavimą ir su- 
kurs Lietuvoje laisvą tvarką, kur ne prasivo- 
ge ponai, bet darbo liaudis bus krašto vieš- 
pats. 

Todel siekdami atsikratyti savanaudės 
diktatūros, turime sudaryti pajėgą, kuri galės 
tą padaryti. Turime kelti liaudyje tą minti, kad 
tiktai sukūrę stiprią organizuotą pajėgą, galė- 
sime nuversti diktatorių jungą. Savytarpės „tau- 
tos vadų“ rietenos tebūnie mums tik paragi- 
nimas išplėsti agitaciją už demokratinę tvarką, 
kurti slaptas kovos organizacijas ir su dar 
didesniu pasiryžimu rengtis prie budelių val- 
džios nuvertimo. Tikime, kad tik sukilusi liau- 
dis iškovos mūsų kraštui ir visiems jo gy- 
ventojams laisvę ir geresnį gyvenimą ir kiek- 
vieno susipratusio valstiečio darbininko ir ka- 
reivio pareiga yra prie liaudies sukilimo pa- 
greitimo visomis išgalėmis prisidėti. 


Š. 'Knts, 


Kodel buvo draudžiama minėti St. 
Seimo 10 metų sukaktuvės ? 


10 metų Steigiamojo Seimo sukaktuvės Kaune 
buvo draudžiama minėti. St. Seimo paminėjimas 
turėjo įvykti gegužės 15 ir 16 d. Valstybės teatre, 
dalyvaujant St. Seimo atstovams ir visuomenei. Pa- 
minėjimą rengė krikščionys demokratai, v. liaudininkai 
ir socialdemokratai. „Liet. Žinios“ gegužės 10 d. pra- 
nešė iškilmingo posėdžio dienotvarkę ir pridėjo „Lei- 
dimas gautas“, o „Liet. Aidas“ parašė apie būsimą 
St. Seimo „mitingą“, stengdamies iš anksto suma- 


žinti jo reikšmę. Ir vienok paminėjimas neįvyko, nes 
leidimas nebuvo duotas. Diktatoriai tą šlykščią savo 
niekšybę atliko „pasidalinę rolėmis“ — Aravičius lei- 
dmą davė, o komendantes Saladžius nedavė, o ka- 
dangi kiekvienas susirinkimas Nepriklausomoj Lietuvoj 
yra reikalingos dviejų leidimų — apskrities viršininko 
ir komendanto — tai ir St. Seimo minėjimas neįvyko. 
Dabar fašistai skelbia, kad leidimas buvo duotas, tik, 
girdi, rengėjai jo „neišnaudoję“, o fašistų „Mūsų Ry- 
tojus" net prieš 3 dienas pranešė, kad rengėjai „lei- 
dimu nepasinaudojo“. Iš to matyti, kad visa niekšybė 
su „leidimu“ buvo iš anksto „tautos vadų“ sutarta. 
Mat, ne visai patogu imti ir neleisti susirinkti pir- 
mojo N. Lietuvos Seimo atstovams į iškilmingą pa- 
minėjimo posėdį, todel sugalvojo taip, kad būtų lei- 
dimas ir „duotas“ ir „neduotas“: prieš kraštą galima 
aiškintis, kad leidimą davėme, o apie teisybę komen- 
dantai su savo cenzoriais neleis parašyti ir bus viskas 
tvarkoje! Tokiu būdu bendras paminėjimas pirmojo 
Lietuvos Seimo negalėjo įvykti. Kas, kad St. Seimas 
nutiesė mūsų valstybės pamatus, proklamavo viso pa- 
saulio pripažintą Lietuvos Nepriklausomybę, priėmė 
įstatymą žemės reformai vykdyti, visi tie St. Seimo 
nuopelnai dabar valdančios reakcijos akyse neturi jo- 
kios vertės. Dvarininkų pastumdėlis Smetona dar per- 
nai 17 gruodžio karininkų „Ramovej“ per balių išsi- 
žiojo, kad jis „padaręs klaidą“, leisdamas susirinkti 
1920 m. St. Seimui. Dabar jis savo „klaidą“ atitaisė 
ir neleido paminėti to nekenčiamo St. Seimo sukak- 
tuvių 

Lietuvos St. Seimas buvo Ilgos liaudies kovos ir 
pokarinės revoliucijos Rusijoje ir Vokietijoje padaras. 
Per Steigiamąjį Seimą prabilo liaudies masės, jos pa- 
reikalavo sau prideramos vietos gyvenime. Tegu St. 
Seime vyravo krikščionys demokratai, tas istorinės ir 
revoliucinės pirmojo Seimo reikšmės negali nuneigti. 
Pats faktas, kad amžiais slėgiama Lietuvos ljau- 
dis gavo teisę būti krašto šeimininku, yra pirma- 
eilės svarbos įvykis. Ką liaudis pasirinko savo atsto- 
vais, parėjo nuo plačiųjų masių susipratimo, nuo jų 
mokėjimo susivokti politinių grupių siekimuose, nuo 
sugebėjimo savo siekimus organizuotai ir nuosekliai 
ginti. Svarbu yra pats pagrindas, kad liaudis per savo 
atstovus kraštą tvarko, o atstovų pasirinkimas yra po- 
litinio prityrimo ir susipratimo reikalas. St. Seimas 
kaip tik ir buvo liaudies valios reiškėjas ir kaipo tokį mes 
ji minime, nors ne visi St. Seimo išleistieji įstatymai 
darbo liaudžiai buvo lygiai naudingi. 

Po gruodžio perversmo įsigalėjo Lietuvoje reakci- 
jos diktatūra, kuri liaudžiai atėmė teisę būti krašto 
šeimininku. Smetona ir jo pakalikai, atstovaudam! re- 
akcingųjų turčių sluoksnius, tiktai diktatūros priemo- 
nėmis gali Valdyti. Liaudis savo atvirų priešų niekada 
nerinktų į Seimą, todel demokratiškų keliu Smetona 
niekada nebūtų priėjęs prie valdžios. Tiktai paminęs 
liaudies teises ir atsirėmęs ginklu, Smetona gali dva- 
rininkų ir storkaklių naudai mūsų šalį valdyti. Patei- 
šinimui savo viešpatavimo, Smetona ir jo šalininkai 
skelbia, kad liaudis yra durna, kad ji nemoka atskirti 
tikro „tautos vado“ nuo „bačkininko“. Todel smeto- 
niniai diktatoriai smurtu pasisavino sau teisę Lietuvą 
valdyti. Būdami liaudies teisių priešai, diktatoriai ne- 
gali niekada prileisti prie teisingų Seimo rinkimų, 
jiems ir pats vardas Seimas yra baisus ir nemalonus. 
Todel jie ir uždraudė minėti sukaktuves St. Seimo, 
kurs susirinko liaudies įgaliotas ir liaudies vardu Lie- 
tuvą valdė, 

Demokratinė opozicija—socialdemokratai ir liau- 
dininkai—St. Seimą minėjo Universitete, kuriame ren- 
kantis nereikia jokių leidimų iš policijos ir komen- 
dantų. Mat, universitetas turi autonomiją, ir jo rū- 
muose ne policija su komendantu, bet paties univer- 


PC AS" LA Rus 


Nr. 11 f 
siteto rinktieji organai šeimininkauja. Universiteto 
„autonominėmis“ salėmis gali naudotis tiktai universi- 


todel ir St. Seimo mi- 


teto mokytojai ir klausytojai, 
studentų socialde- 


nėjimo inic'atyvą turėjo pasiimti 
mokratų ir liaudininkų organizacijos. Provincijoj St. 
Seimas irgi niekur nebuvo leista minėti. Universite 
tas, dabartiniame Lietuvos užglūšintame gyvenime, 
dažnai yra vienintelė vieta, kur galima karts nuo karto 
padaryti koks susirinkimas. Diktatoriams universiteto 
autonomija senai bado akis, todel jie ir rengiasi pa- 
daryti autonomijai galą. 
i Krikščionys, neleidus minėti St. Seimo sukaktuvių 
Velstybės teatre, nuo minėjimo universitete visai atsi- 
sakė. „Liet. Žinios“ tvirtina, kad derybos su tautinin- 
kais juos nuo tos demonstracijos atbaidžiuslos. Sezo- 
niniai demokratai krikščionys už gerą užmokasnį nie 
kada nepasidrovės visą savo dirbtiną „demokratiškumą“ 
parduoti. Klausimas jiems tik eina apie ka'ną. Bet 
toks ar kitoks krikščionių nusistatymas negali pa- 
veikti į liaudies kovą del savo teisių. Kova už tai, kad 
Lietuvoj šeimininkautų ne gauja smurtininkų ir liau- 
dies priešų, bet pačios liaudies laisvai rinktas Seimas, 
tęsis Iki liaudies pergalės. 

Bet pergalė pati neateis, smurtininkai valdžios 
iš savo rankų „gerumu“ nepaleis. Demokratišką Seimą 
reikia iškovoti. 


Pol. emigrantų vargal. 


Iš draugų Lenkijoj ir Vokietijoj gauname daugy- 
bę laiškų, kur nupasakojama begalinis mūsų draugų 
vargas, Didžiausia nelaimė tei stoka darbo, kurio šiais 
sunkiais metals daugumas neturi. Iš Karaliaučiaus, Lo- 
dzės, Sosnovco, Gardino ir kitų vietų pranešama, kad 
ne tik žiemos metu, bet ir atėjus pavasariui darbu 
nėra. Bedarbių pašalpos daugumas nebegauna, nes veik 
visi jau daugiau kaip 17 savaičių yra bedarbiai, o be- 
darbių pašalpa yra mokama Lenkijoj tiktai 17 saval- 
čių. Vokietijoj tas pats, svetimšaliams yra daroma vi- 
sokių kliūčių darbo ieškant, bedarbių pašalpos svetim- 
šaliams taip pat sunkiau prisiprašyti. Daug mūsų drau- 
gų jau ilgą laiką kenčia badą. 

Sunkiai verčiasi ir tie, kurie turi darbo, ypač 
Lenkijoj, kur uždarbiai yra begalo menki. Lodziuje 
keli emigrantai dirba po 2 dienas per savaitę, uždirb- 
dami po 4 zlotus per dieną. Ištokio uždarbo negalima 
nei išgyventi nei badu numirti. Kiti vėl, dirbantieji 
prie žemės kasimo darbų, už 13 valandų darbo už- 
dirba iki 4 zl. dienai. Gardine dirbtuvėse uždarbis sie- 
kia 3 zl. dienai, o prie lauko darbų ir dar mažiau te- 
galima uždirbti. Praeitą žiemą buvo atsitikimas, kad 
vienas emigrantas Rytprūsiuose iš bado, neturėdamas 
jokios išeities, šoko nuo tilto į upę... 

Palyginamai geriau verčiasi draugai Latvijoje ir 
turintieji darbo Vokietijoj. Bet Latvijos valdžia, Lietu- 
vos valdžios įprašyta, emigrantams nenori leisti Lat- 
vijoj gyventi. Reikia privargti, kol gauni pas ką užta- 
"rimą ir išprašai vizą keliems mėnesiams. 

Dedame kelius laiškus, kurie nušviečia tą skur- 
dą, kokiame atsidūrė daugumas politinių emigrantų. 

Iš Lodzės rašo: 

„Diena po dienos sulaukiau pavasario ir buvau 
daugiau kaip tikras, kad jis bus mano dabartiniame 
gyvenime saulėta diana. Tikėjausi po ilgų žiemos „ato- 
stogų“ gauti darbo ir užsidirbti ant pragyvenimo. 

„Ne taip atsitiko, kaip maniau Tą 17 savaičių 
pašalpa 24 balandžio pasibaigė. Atsargos grašio sa- 
kriauti iš 9 auksinų pašalpos savaitei, nebuvo galima. 
Taip, jog prieš akis stojasi bado šmėkla. 

„Tiesa, pasibaigus pašalpai iš nedarbo fondo val- 
džia duoda šiokią tokią vienkartinę pašalpą, bet tiktai 


Lenkijos piliečiams, o mums, neturintiems pilietybės, 
belieka tik už paskutinę pašalpą nusipirkti sau virvę.. 

„Darbas gauti fabrike neįmanoma. Jau kiek vaik- 
ščiojau į darbo biržą, bet jokių rezultatų nematyti. 
Tiesa, prasidėjo magistrato darbai, bet darbo birža 
į tuos darbus pakol kas neskiria, nes šįmet megistra- 
tas prisiunčia sąrašus ir darbo birža pagal tuos sąra- 
šus siunčia į darbą. Papulti į tą sąrašą galima tiktai 
turint rekomendacijas. Man asmeniniai surasti tokias 
rekomendacijas sunku, nes neturiu Į ką kreiptis, o ir 
šu kalba šlubuoju ... “ 


Iš ZabinieC rašo: 


„Kaip laukėme vykdami į darbą stipriai apsiga- 
vome. Padirbus kurį laiką įspūdis ne koks. Pereitų 
metų mokesnis šįmet žymiai sumažintas, nieko nega- 
lima išdirbti, vien tik maistui galime užtekti. Darbas 
sunkus, jog sunkesnio Ir bū:i negali. Dirbame akordi- 
niai, maistą imame ant kredito iš krautuvės. Gavę už 
darbį apmokame krautuvei ir nieko nelieka kitiems rei- 
kalams. Už 13 valandų darbo daupiau kaip 4 zlotus 
negalima išdirbti, nuplyšome visi, suvargome. Keli drau- 
gai sergalioja. J., M. ir P. pradėjo eiti iš gerklės 
kraujas... 

„Gyvename labai skurdžiai, pabaigus darbą netu- 
rime kur pailsėti. Mažam kambariuke talpinamies 20 
Žmonių, ankšta, nešvaru .. . “ D. 


Iš Rytprūsių rašc: 


„Girdėjeu, kad daug draugų nori važiuoti į Vo- 
kietiją, bet ir čia sunku gyventi, net ir turint darbo, 
bet mes, kurie jau papratome pas prūsus vergauti, tad 
rodos, kad taip ir turi būti. Naujai atvykusieji ir pa- 
kliuvę į tokias sąlygas pas būrą, kaip mes, manys, kad 
pas patį velnią atsidūrė ... S. 


Tokių nusiskundimų girdime iš visų draugų. Kai 
kurie draugai jau trečius metus taip vargsta: per žie- 
mą badą kenčia, o vasarą kelius mėnesius už menką 
atlyginimą pas būrą vergauja. 

Negeresnė padėtis yra ir dirbančiųjų Liuksem- 
burge. Šias dienas į „Pirmyn“ redakciją atėjo laiškas, 
kuriame rašoma, kad vienas emigrantas negaudamas 
darbo išėjo pėsčias į Lenkiją, o tuo tarpu kiti pėsti iš 
Lenkijos eina į Liuksemburgą... 

Politinių emigrantų varge atsispindi iš dalies 
bendras darbininkų klasės skurdas ir bėdos. Nedarbas 
veik visose šalyse yra didžiausia darbininkų rykštė. 
Bet be to, pol. emigrantai kenčia dar ir del to, kad 
jie yra svetimi, jokiomis sutartimis nei konvencijomis 
nesaugomi. Jei kenčia vietinis darbininkas, tai pol. 
emigrantas kenčia dvigubai: svetimą, beteisį ir kiek- 
vienas darbdavys yra linkęs daugiau išnaudoti, mažiau 
jam mokėti. Gardine buvo toks atsitikimas: sustreika- 
vo kartono fabriko darbininkai. Suprantama, kad su 
visais streikavo ir keli ten dirbusieji politiniai emi- 
grantai. Streikas buvo laimėtas, bet nežiūrint laimėji- 
mo pol. emigrantai vis vieno nukentėjo. Darbdavys 
„pasipyktinęs“, kad svetimi atėjūnai „drįsta“ nebūti 
streikalaužiais, visiems emigrantams darbą atsakė. Ki- 
tur darbas gauti sunku, veik visai negalima. Tokiu bū- 
du tenka kęsti badas. 

Ką galima padaryti, kad pol. emigrantų padėtį 
kiek palengvinus? Tai yra klausimas, kuris rūpi ir emi- 
grantų organizacijai ir kiekvienam draugui. Iškėlus tą 
klausimą tenka atsakyti, kad emigrantų vargai, kaipo 
emigrantų, pasibaigs tiktai grįžus į Lietuvą. Bet grįži- 
mas į Lietuvą kuo mažiausiai pareina nuo politinių 
emigrantų. Tie, kieno rankose dejuoja šiandien visa 
Lietuva, apie leidimą emigrantams grįžti ir nemano. 
Į Lietuvą kol kas kelias atviras tiktai judošiams ir niek- 
šams, kurie nesigėdija savo sąžine prekiauti. Jau per- 

nai metais Smetonos-Voldemaro garsusis šnipų „am- 
nestijos įstatymas“ įviliojo kelius emigrantus į kalėji- 
mą, ir dabar žvalgyba už „pasidarbavimą tėvynei“ ža- 
da įsileisti į Lietuvą, bet apie amnestiją pol. kaliniams 
ir emigrantams tylu. 

Esamose sąlygose tiktai vienas būdas yra emi 
grantų būvį palengvinti — surasti darbo. Kai kurie 
„draugų nori vykti Prancūzijon, kiti Belgijon, tikėda- 
miesi ten lengviau darbo gauti. Iš organizacijos pusės 
turi būti padaryta visa, kad palenginus bedarbiams iš- 
sikelti ten, kur yra vilties gauti darbo. Tenka dėti pa- 
stangas, kad ir gyvenamose šalyse būtų galima susi- 
rasti darbas, nes kiekvienas išvažiavimas į kitą kraštą 
yra surištas su išlaidomis ir sunkiai įveikiamais for- 
malumais. Vykstant be reikalingų dokumentų dažnai 
tenka pakelti daug didesai sunkumai. 

Bet kokie žygiai, del palengvinimo sunkaus emi- 
grantų, ypač bedarbių, būvio, gali pasisekti tik tiek, 
kiek jie bus remiami vletos darbininkų organizacijų. 
Del to būtina kiekvienam draugui turėti ryšių su vie- 
tos profesinėmis sąjungomis, tas pats privalo rūpėti ir 
mūsų organizacijai. Tai yra vienintelis kelias pagerinti 
vargingą emigrantų padėtį ir išsiversti iki to laiko, ka- 
da galėsime grįžti Į savo kraštą prie pamesto darbo, 
tarnysčių, prie laukiančių šeimynų, 

J. Dgn. 


Neduokime save suprovo- 
kuoti! 


Iš kelių vietų iš Lietuvos gavome laiškų, kuriuo- 
se mūsų draugai rašo, kad į juos kreipėsi „komunl- 
stų atstovai“ del susitarimo, kaip vietoje įgyvendinti 
„bendrą frontą“. Tie patys draugai kuris laikas pradėjo 
gauti Ir komunistinę literatūrą, kurios jie ne iš ko ne- 
prašė. „Komunistų atstovai“ siūlydami tartis del ben- 
dro fronto tvirtina, kad emigrantų socialdemokratų va- 
dovybė su komunistais jau esanti susitarusi, vienas so- 
cialdemokratų atstovas esąs net išvykęs į Minską del 
galutino „susitarimo“. 

Mes perspėjame draugus, kad tokiem „atstovams“ 


parodytų duris. Tai yra arba žvalgybos agentai, arba- 


gal ir komunistų savotiška „bendro fronto“ taktika. 
Vienaip ar kitaip tuos „atstovus“ reikia paprašyti, kad 
mestų savo misiją. Reikia manyti, kad greičiausiai tai 
bus žvalgybos agentai, norintys iš „kairės“ prieiti prie 
priešfašistinių darbuotojų socialdemokratų, kad juos 
„paskui Išgaudžius. Ne taip senai, 1926 metų pavasarį, 
žvalgyba buvo pasiuntus! visą eilę savo agentų ardyti 
socialdemokratų partiją. Tie agentai, prisimesdami di- 
deliais komunistais, kuo šlykščiausiai puldavo social- 
demokratus. Darbininkų susirinkimuose tokie Uspen- 
skiai—Povylaičiai, Amaleriai ir k. buvo didžiausi ko- 
munistai rėksniai. Tie provokatoriai visur agitavo bal- 
suoti už komunistų sąrašus, statė net patys savo „kał 
rius“ sąrašus. Kai kurie iš tų provokatorių buvo giliai 
Įleidę šaknis į pačią komunistų partiją. Uspenskis bu- 
vo net vienas iš žinomesnių komunistinio „Valstiečių 
Žodžio“ „literatų“. Tokių provokatorių pilna ir dabar 
komunistuose. Po gruodžio perversmo daug komunistų 
liko išgaudyta, kiti išbėgo į Rusiją, o tuo tarpu visi 
provokatoriai pasilikę tęsė savo darbą toliau, ką ma- 
tome iš paskutiniųjų didelių komunistų areštų. Di- 
džiausieji „bendro fronto" (socialdemokratų partijos 
ardymo) veikėjai labai dažnai pasirodo, kaipo žvalgy- 
bos agentai. Todel visai galima, kad žvalgyba ir da- 
bar bando eiti išmėgintais keliais ir per savo agentus 
komunistų partijoj ieško „bendro fronto“ su priešfaši- 
stiniu judėjimu. 

sė Emigrantų socialdemokratų organizacija jokių de= 


rybų su komunistų partija nėra vedusi ir nemano ve- 
sti. Šiuo tarpu tarp komunistų ir socialdemokratų bet 
koks bendras darbas yra negalimas ir jis tol bus ne- 
galimas, kol komunistal laikysis savo dabartinės, dar- 
bininkų judėjimo skaldymo ir ardymo, taktikos. „Ben- 
dras frontas “komunistams yra tIk taktiškas manevras, pa- 
gelba kurio jie tikisi įnešti nesusipratimus į socialde- 
mokratų eiles. Komunistai skelbia, kad socialdemokra- 
tai tai esą „fašistų agentai“, „kairioji buržuazijos par- 
tija“, Lietuvoje net primeta socialdemokratams „agen- 
tavimą“ Pilsudskiui ir t. p. Nežiūrint į tą, komunistai 
karts nuo karto kalba apie „bendrą frontą“ su social- 
demokratais. Kokios vertės gali būti tas „bendras 
frontas“ Lietuvos darbininkai mato iš komunistų "dik- 
tatūrai pataikaujančios taktikos po gruodžio perver- 
smo, iš jų „veikimo“ ligonių kasose, iš donosų žval- 
gybai apie socialdemokratų nelegalų veikimą ir t. p. 
Kaip prieš 1926 m. seimo rinkimus, taip ir po gruo- 
džio perversmo, komunistų veikimas Lietuvoje yra tik- 
tai buržuazijai ir diktatūrai naudingas. Tuo mes nesa- 
kome, kad kiekvienas komunistas yra sąmoningas Vol- 
demaro agentas (netrūksta pas komunistus ir tokių), 
bet ardydami darbininkų eiles, įnešdami į darbininkų 
tarpą savytarpės neapykantos, komunistai, norėdami ar 
nenorėdami, padeda Lietuvos diktatūrai smaugti kraštą. 
1926 valdant demokratiškai vyriausybei, komunistų rė- 
kavimai ir tušti grasinimai labai daug padėje fašistams 
Įsigalėti, o po gruodžio perversmo komunistų veikimas 
padeda diktatūrai laikytis, 


Norintieji įvertinti komunistų „bendro fronto“ 
vertę gali pažvelgti į Rusiją, kur tūkstančiai socialistų 
yra laikomi kalėjimuose ir ištrėmimuose. Sibiro už- 
kampiuose, Solovkų salose, „raudonuose“ „proletarų 
diktatūros“ kalėjimuose pilna yra socialistų, kankina- 
mų už savo įsitikinimus. Nuo ten reikėtų pradėti vy- 
kinti „bendrą frontą“, o kol Rusijoj socialistams ne- 
duodama nė mažiausios galimybės veikti, tol mūsiškių 
komunistų „bendro fronto“ linksniavimas yra tik veid- 
mainiški žodžiai. 

J. S. 


Socialistinis Darbininkų Internacio- 
nalas į Sov. Rusijos Darbininkus. 


Social. Darb. Intern. (SDS) vykdomasis komite- 
tas kreipėsi į Sovietų Rusijos Darbininkus su atsišau- 
kimu, kurį del jo svarbos ištisai paduodame: 


Sovietų Sąjungos Darbininkal! 


Rimtą valandą kreipiamies į jus. 

Mes žinome: jums be pertrūkio Įtikinėja, kad 
viso pasaulio socialistinės partijos tai ,„social-fašistai“, 
„kapitalo lekajai“, „darbininkų klasės išdavikai“. Bet 
po mūsų vėliavomis spiečiaši vis didėjantys milijonai 
darbininkų, išėjusių žiaurią politinės ir ekonominės ko- 
vos mokyklą, pergalėjusių milžiniškus sunkumus, kad 
sukurus galingas profesines, ekonomines ir politines 
savo klasės organizacijas ir jų pagelba kovojus už so- 
cializmo idealus. Nejaugi jus galite patikėti, kad tie 
milijona! kovojančių proletarų nesupranta patys savo 
reikalų Ir patys save „išduoda!“ Vardu šitų organizuo- 
tų milijonų mes kreipiamies į jus. 

Gilus rūpesnis del rusų revoliucijos likimo kįla 
visų Šalių socialistiniuose darblninkuose. Jie girdi apie 


„badą, siaučiantį jūsų miestuose. Jie žino, kad jūsų 


darbo sąlygos dažnai yra dar blogesnės, kaip darbo 
sąlygos darbininkų kapitalistinėse šalyse. Jiem yra 


„žinomas prievartos metodų valstiečių kolektivizacijoj 

bankrotas. Ir su pasipyktinimu jie girdi apie nesiliau- 
jantį ir dar net didėjantį kruviną terorą. 

Soc. Darb. Internacionalas baimijasi, kad tęsimas 
šitos pragaištingos politikos iškas bedugnę tarp abejų 
klasių, kuriomis rusų revoliucija remiasi: tarp darbi- 
ninkų ir valstiečių. Jei tai įvyktų, sovietų valstietis 
persisunktų neapykanta link proletariato ir revoliucijos 
ir tada kiltų pavojus, kad valstiečių pasipyktinimu ir 
nusivylimu savo tiksluose pasinaudos baltoji kontrre- 
voliucija ir su tuo surištas baisus pavojus naujo pilie- 
tinio karo Sovietų Sąjungoj, 

Kontrrevoliucijos pergalė būtų milžiniška kata- 
strofa ne tiktai Sovietų Sąjungos tautoms, iš kurių ji 
atimtų ių didžiosios revoliucijos vaisius, ne tiktai so- 
vietų darbininkų klasei, kurios didvyrišką kovą ji pa- 
verstų niekais, bet būtų kaiastrofa ir visam tarptauti- 
niam darbinininkų judėjimui, demokratijos ir taikos 
reikalui visame pasaulyje. 

Remdamies dešimtmečių politinės kovos paty- 
rimu, surinktu Europos proletarų, Soc. Darbininkų 
Internacionalas sako jums, Sovietų Sąjungos darbi- 
ninkai, kad jūsų rankose randasi priemonės katastro- 
fai išvengti ir taikiam, grandiozinių revoliucijos pro- 
blemų išsprendimui, 

Sovietų vyriausybė sakosi valdanti darbininkų 
klasės vardu. Jūsų galioje yra, Sovietų Sąjungos dar- 
bininkai, priversti ją eiti reikalingu keliu. Kokios 
jūsų pažiūros bebūtų, ar jus komunistai, ar nepartiniai, 
jus turite susijungti su socialistais, kad išgelbėjus 
revoliuciją. 

Pirm visako turi būti atstatyta vienybė tarp 
darbininkų ir valstiečių. Ir mes norime vesti valstie- 
čius keliu sukoperatinimo jų ūkio. Bet tas sukopera- 
tinimas turi būti laisva valia vykdomas. Reikia pa- 
daryti galas prievartos kolektivizacijai, Ir valstiečių 
eksproprijacijai! Valstiečiui turi būti grąžinta ir garan- 
tuota Ūkininkavimo laisvė, Ia svas šeimininkavimas 
jo darbo produktu! Tiktai tuo keliu golės būti atsta- 
tytas žemės ūkis ir patikrintas miestų aprūpinimos 
maistu. Tiktai taip galima padaryti iš valstiečio dar- 
bininko draugą ir sąjungininką. 
| Sovietų Sąjungos tautoms 
laisvė, reikalinga darbininkams ir valstiečiams, kaip 
oras ir vanduo. Žodžio laiavėl Organizacijų laisvė! 
Laisvi ir slapti rinkinimai! Salin mirties bausmė ir 
masiniai šaudymai! Ąmnestija politiniams kaliniams! 
Laikas padaryti galą niekingam reiškiniui, kad vyrai ir 
moters, sėdėję, kaipo kovotojai už darbininkų klasės 
laisvę, caro kalėjimuose, dabar kankinasi GPU ') ur- 
vuose, koncentrac jos stovyklose, Sibiro ištrėmime! 

Įvykdydami šituos reikalavimus Sovietų Sąjungos 
tautos els taikiai, bet ir nuosekliai prie pilnos demokra- 
tijos, kad ant laisvės pamatų, socializmo kūrybos 
interesuose, atpalaidojus masių kūrybinę galią. 

itoj kovoj del revoliucijos gelbėjimo viso pa- 
saulio proletarų širdys plaks bendrai su Sovietų Są- 
jungos darbininkų širdimis. Tų proletarų vardu Socia- 
listinis Darbininkų Internacionalas visada yra pasi- 
rengęs ištiesti pagelbos ranką sovietų šalies klasės 
broliams. lr visas savo jėgas mes priešpastatysim 
prieš tarptautinę kapitalistinę reakciją, jei ji bandys 
išnaudoti jūsų sunkumus kontrrevoliucijos interesuose. 

Visų šalių proletarai, vienykitės! Sovietų Sąjun- 
gos proletarai, vienykitės su mumis del rusų revoliu- 
cijos gelbėjimo, del kovos už demokratiją ir $0- 
cializmą! 


turi būti grąžinta 


Socialistinio Darbininkų 
Internacionalo Vykdomasis 
Komitetas. 
1930 m. geg: žės 18 d. 
1) G U, seniiu vadinama Čeka, yra pirmos raidės poli- 
tinės k munistų policijos pavadinimo. Vert. 

„Tautiškam'' Olimpe. 


Mum jau daug kartų „Pirmyn“ skiltyse teko ra- 
šyti apie „tautiškojo“ Olimpo „heros“, iškilusius mūsų 
krašto paviršiun po naktinio gruodžio pučo, tikslu per- 
statyti juos ryškioj dienos šviesoj plačioms Lietuvos 
darbo masėms, kad jos, kurios savo vargo pečiais re- 
mia visą Lietuvos Respubliką, —pamatytų tikrąjį veidą, 
darbus ir siekimus tų, kurie save ,,„Tautos vadais“ 
vadina ir, kad, kaipo tikros ir vienintelės savo gim- 
tojo krašto šeimininkės, ankščiau ar vėliau, padarytų 
iš to atatinkamas išvadas. 

Galutinų išvadų lig šiol prislėgios liaudies ma- 
sęs nepajėgė padaryt, nors savo išsivadavimui aukojo 
ir po šiai dienai aukoja geriausius savo vaikus, kurių 
neišgazdino, nelšgazdina ir niekuomet neišgazdins 
„tautiškos“ kartuvės, kalėjimai ir šlyščiausiai terorai. 
Visos tos priemonės yra per menkos „tautiškojo“ 
Olimpo „herojų“ įvestos „Šventos nepajudinamos 
tvarkos“ apsaugojimui ir išlaikymui amžinai, kaip kad 
jos buvo per menkos istorijos bėgy apgynimui įvairių 
dieviškų valdovų šventų sostų. Jos turėjo ir ateity tu- 
rės „tautiškos“ ir „valstybinės“ vertės tol, kol pri- 
slėgtos masės . nėra sąmoningos savo teisių ir in- 
teresųy. Bet kartą darbo masės peržengia savo nesą- 
moningumo Rubikoną— įvairūs nepajudinami sostai ir 
jų ramščiai eina velniop. Ar toli iki to Lietuvoj — 
sunku pasakyti. Bet jau šiandien be jokių abejonių 
galima konstatuoti džiuginantis faktas, ties kuriuo mes 
ir norime apsistoti, kad tautiškai-fašistinis Olimpas 
jau nebe tas, kas buvo du metai tam atgal. Jį gau- 
bianti „tautiška“ aurėolė jau ir pačių fašistų akyse 
nublanko Ir jie patys jo stambiausius „herojus“ pra- 
deda visuomenei rodyti beveik tokiais, kokiais mes 
juos rodėm pačiame jų „auksinės tautiškos eros“ lai- 
kotarpy. Jų visas niekšingumas vis labiau pradeda 
kilti aikštėn. Jie patys vieni kitiems pradeda draskyti 
nuo savo žulikiškų ir budeliškų snukių „„tautiškas“, 
kaukes ir tuo petimi parodyti tiems, kurie lig šiol ne- 
matė ar nenorėjo matyti, kas per vieni slepiasi po 
labai populeriomis „tautos vadų“ kaukėmis, Da- 
rosi lygiai taip pat, kaip Ispanijoj, kur po Primo de 
Rivero nuvlrtimo, pasirodė, kas per vienas tas „tautos 
vadas“ ir jo „tautiški darbai“ tėvynei. Lietuvoj, kol 
kas tas savytarpis tautiškai fašistinis epopėjos dema- 
skavimasis tik prasideda ir todel jis dar atsargus Bet 
tam, kas moka laikraščius skaityti ir tarp eilučių ir 
kas šiek tiek geriau pažįsta Lietuvos santykius — tam 
Lapėno intervju iššaukęs Voldemaro atsakymą ir Vol- 
damaro atsakymas iššaukęs Lapėno kontratsakymą 
„Lietuvos Aide“ — labai daug pasako. Iš tų dviejų 
„tautos vadų“ tautiško šnektelėjimo sužinome, kad 
vienas jų t. y. p. Voldemaras, kurio garbinimui „Lie- 
tuvos Aido“ fašistiniai publicistai žodžiu nerasdavo— 
yra žulikas ir vagis, kuris netik kad už butą nemoka, 
bet pinigus paėmęs, kaipo honorarą už „genialų“ vei- 
kalą, to veikalo neparašo gi pinigus pasisavina t. y. 
pavagia. Gi iš Voldemaro sužinome, kad aple „tautiš- 
kaji“ Olimpą, iš kurio jis tapo pavarytas, spiečias vi- 
sokie karjeristai, kas liaudies kalba reiškia žulikai 
nemenkesni už patį Voldemarą. Jų pavardžių ir mi- 
nėti nereikia. Jie vadinasi „tantininkai“- fašistai su 
Smetona priešaky. Be to, Voldemaras pusigiria, kad 
jis renkąs šalininkus ginti ir gelbėti Lietuvai, jo bran- 
giai tėvynei, kuri, nesant jam ministeriu, gyventi 
negali. 

Iš to seka:—Lietuvą nuo gruodžio pučo Iki Vol- 
demaro pašalinimo, „tautos vado“ Lapėno manymu, 
valdė vagis ir žulikas Voldemaras. Gi „ex tautos va- 
do“ Voldemaro manymu, Lietuvą po šiai dienai engla 
žulikai nemenkasni už jį ir todel jis, Voldemaras, 
kaipo nemenkesnis žulikas už smetonininkus renka 

sau šalininkus, kad jų pagalba paimti valdžią į savo 
rankas ir engti Lietuva geriau (jokiu būdu neblogiau) 
už smetonininkų šaiką. 

Tame viso tautiškai-fašistinio abazo politikos 
socialinė programa, kurios griežtai prisilaikant jie val- 
dė iki šiol N. Lietuvos Respubliką. Labai klystų tas, 
kas manytų, kad jie ir ateity iš to programo iškryps 
Nieko panašaus. Kiek galima spręsti iš „tautiškam“ 
Olimpe viešpataujančios nuotaikos — tai jo „herojai“ 
suka galvą tik apie tai, kaip iš vienos pusės apsisau- 
goti nuo Voldemaro, norinčio atgal grįžti prie valdžios, 
iš kitos pusės, kaip sistematiškai naikinti antifašistinį 
judėjimą. Ir tai bus tol, kol visas tas tautiškų žulikų 
Olimpas nebus nugriautas iš pamatų ir kol plačios 
masės nepaims valdžios vairo Į savo rankas. 


Kbl. 


Žvalgybiška amnestija. 


Iš kelių politinių emigrantų gavome žvalgybos 
jiems rašytus laiškus Visuose laiškuose žvalgyba siūlo 
emigrantams visišką laisvę už „pasidarbavimą tėvynei“. 
Kelius laiškus čia pacituosime. 

valgybininkas Iš Kalvarijos (Suv.) rašo Punsko 
apylenkėj gyvenančiam emigrantui: 


„Vincai! 


„Tamstą gavęs mano laišką labai nustebsi, 
bet nesistebėk, nes šis laiškas suteiks daug ma- 
lonumo. Vincai, sužinojęs, kad Tamsta savo pa- 
darytą klaidą, t. y. išbėgimą iš savo tėvynės Lie- 
tuvos, labai apgailestauji ir nori atitaisyti. Šią 
klaidą galima atitaisyti ir Tamsta vėl galėsi grįžti 
Lietuvon ir gyventi savo namuose. 

„Kad Tamstai Lietuvos vyriausybė už pa- 
darytus prieš ją nusižengimus dovanos, tai ga- 
rantuoju savo garbės žodžiu ir užtikrinu, kad nei 
mažiausios bausmės negausi. 

„Jei Tamsta sutinki grįžti Lietuvon ir pasi- 
žadi minimą klaidą atitaisyti, tai turi sutikti pa- 
sidarbuoti Lietuvos labui suteikdamas žinių iš 
plečkaitininkų gyvenimo ir t.t. 

„Ši dalyką Tamsta puikiai gali atlikti, nes 
Tamstai tas yra prieinama. Vincai, sutik pasidar- 
buoti savo tėvynei ir duok greitai atsakymą že- 
miau nurodytu antrašu. 

„Kalvarija, iki pareikalavimo B. 087. 

„P. S. Savo laiške nurodyk, kur bus galima 
su Tamsta pasimatyti ir plačiau tuo reikalu pa- 
sikalbėti. 

Su pagarba“ 
(parašas neįskaitomas) 


Štai kitas „grįžusio emigranto“ laiškas. Marcin- 
kevičius, autorius to laiško, buvo pasirodęs Vilniuje, 
"sakėsi pabėgęs iš kariuomenės, bet į emigrantų tarpą 
įsitrinti jam nepavyko. Gyveno kurį laiką Vilniuje, kur 
matomai, pažino ir vieną kitą emigrantą. Jis rašo: 


„Juozai! 


„Aš grįžau į Lietuvą, buvau policijos areš- 
tuotas ir į Kaišedoris atvarytas pas apskrities 
viršininką. Apskrities viršininkas mane paleido ir 
apsigyvenau Onuškio miestelyje pas felčerį Mi- 
kalopą. Byla užvesta ir bus teismas už pebė- 
gimą. Mane išėmė ant parankos karininkas, pas 
kurį aš tarnavau. Juozuk, gali ateiti pas mane, 
aš labai džiaugiuosi grįžęs i Lietuvą. Kaip eisi 
gali tik klausti pas civilius, o pas policiją ne- 
klauskite. Onuškis nuo Rūdiškio 14 kilometrų. 

Ateiti gali per šventes, geriaus į miestelį ateiti 
ryte arba vakare sutemus, tik būtinai per šven- 
tes atvyk. 

„Dabar linkiu tau viso gero ir lauksiu Tam- 
stos atvykstant tavo draugas J. Marcinkevičius“. 

„Juozuk, ateik Lietuvon, nesigailėsi; apie 
šį laišką niekam nepasisakyk Ir būtinai per šven- 
tes ateik. J. Marcinkevičius“. 


Prie Marcinkevičiaus laiško buvo pridėtas Ir ko- 
kio tai žvalgybos „valdininko Vlado“ laiškas, kuris 
taip skamba: 


„Lietuvi broli Juozai ! 


„Noriu tau ranką ištiesti, tikėk tu man, kad 
šiuos žodžius tariu turėdamas Dievą ir sąžinę 
širdyje. Grįžus Marcinkevičiui ir pasakius, kad tu 
ten esi tarp išdavikų Paplausko ir kitų, bet esi 
žmogus su idėja ir kaip girdėjau nepakenti iš- 
gamų organizacijos, tai aš tau vardu vyriausybės 
pasižadu, kad tu patsai ateisi į Lietuvą, tik žinoma 
ateik iki manęs visai slaptai, tau joki bausmė 
nebus dedama, būsi laisvas iš pirmųjų dienų. 
Ateik į Trakų apskr. Onuškio miestelį felčeriaus 
Mikalopo namus ir ateik pirmą dieną Velykų va- 
kare arba ryte. Sito mano laiško neneškis su 
savimi,„nes ant rubežiaus gali kratyti jumi. Jeigu 
Jumi kartais sulaikytų mūsų policija, tai tu jiem 
nieko nesakyk, tik reikalauk, kad pristatytų 
į Onuškio miestelį pas Valdininką, pavardę jie 
žinos. Nuo Rūdiškio stoties iki Onuškio miestel. 
yra 14 kilometrų. Eik be jokios baimės ir duo- 
du tau garbės žodį, kad nesigailėsi, o būsi lai- 
raingas. Laukiu tavęs ateinant. 


Viso gero 


Vald. Vladas. 
Onuškis, 12. IV. 30. 


Tik išeidamas geriausiam draugui nesakyk“ 


Tai yra pora pavyzdžių, kaip žvalgyba verbuoja 
savo agentus. Tokių laiškų į „Pirmyn“ redakciją atėjo 
bent keletas iš įvairiose vietose gyvenančių emigrantų. 
Žvalgyba kalbina ne tik emigrantus, bet, kaip teko gir- 
dėti, ir tokius žmones, kurie su emigrantais neturi 
nieko bendra, bet yra pabėgę del kokių kitoklų prie- 
žasčių iš Lietuvos. Už „pasidarbavimą tėvynei“ žval- 
gybos valdininkai „vyriausybės vardu“ Ir savo „garbės 
žodžiu“ norėtų suvargusius, išbadėjusius emigrantus 
padaryti niekšais išdavikais. Vietiniai agentai, matomai, 
ne savo protu tokią „amnestiją“ emigrantams siūlo, 
čia yra Aravičiaus Rūsteikos „metodas“. Sunku ma- 
nyti, kad žvalgyba tokiu keliu tikisi politinės emigra- 
cijos klausimą „baigti“. Greičiausiai žvalgybai pri- 
trūko informatorių, tai ir meta tinklą, o gal vis tik kas 
nors įklius... 

Pernai Smetonos Voldemaro kruvinasis „įstaty- 
mas“ taip pat taikė sumažinti emigrantų skaičių ir 
bent žymesnę dalį parvylioti Lietuvon. Keli silpna- 
dūšiai, kurie grįžo, arba pasidarė paniekos vertais iš- 
davikais, arba sėdi kalėjime. Dabar kiek kitaip to pa- 
ties siekiama. Priemonės kiek pasikeitė, bet tikslas 
tas pats tebėra — Pernai per vasarą atbėgo į Vilnių 
virš 10 „emigrantų“, kuriuose pažinome neabejotinus 
šnipus. Keli tokių šnipų klausinėjami patys prisipažino 
buvę siųsti žvalgybos, kiti susipainiojo savo paslalški- 
nimuose, dar kitus išaiškino draugai vietose. Iš visų 
tų dirbtinų „emigrantų“ policija neturėjo jokios nau- 

dos, todel dabar žvalgyba ieško šnipų pačių emigrantų 
tarpe, ypač tikėdamosi sunkia emigrantų ekonomine 
padėtimi pasinaudoti. Kol viešpatavo durnas Musteikis, 
tol ir žvaldybos priemonės buvo paprastesnės. Ara- 
vičius, ne taip senai, prieš porą metų, pats dirbęs ne- 
legalų darbą, vartoja biski kitokias priemonės. Didelio 
pasisekimo Aravičiui napranašaujame. 


"I. ke 


PASTABOS. 


Lapėnas — Voldemaras. 


Savo laiku Voldemaras vedė karštą „disputą“ 
su žinomu svieto perėjūnu ir šarlatanu Arkadiju Bu- 
chovu. Pasikolioję, kaip bobos, abu besiginčiją peštu- 
kai, Voldemaro pasiūlymu, sutarė eiti į pirti ištirti, ar 
Buchovas nėra kartais žydų apeigomis krikštytas... Pir- 
tis užbaigė tą „įdomų“ ginčą. 

Panašus ginčas iškilo ir šias dienas tarp Volde- 
maro ir žinomo neseno jo garblntojo Lapėno. Lapė- 
nas prikišo Voldemarui „pilietinį nepadorumą“, val- 
džios troškimą, agltaciją prieš liurbi Smetoną ir tau- 
tininkų „viršūnes“ ir pagrasė jam „sudraudimu“. Į tuos 
priekaištus ir grasinimus atsakė Voldemaras, kad, gir- 
di, js, Voldemaras, esąs tautininkų „garbės pirminin- 
kas“, taigi turįs daugiau teisės tautininkų vardu kal- 
bėti, kaip Lapėnas ir Iš savo pušės prikiša Lapėnui 
nenorą sukviesti visuotiną tautininkų partijos susirinki- 
mą, nes „Lapėnas bljo, kad tautininkų daugumos gali 
būti kita nei jo nuomonė“. Voldemaras mandagiai pa- 
sako, kad Lapėnas yra asilas „už kurį kiti galvoja“, 
konstatuoja jo norą Voldemarą įkišti į kalėjimą ir rei- 
kalauja įrodyti, kame pasireiškianti Voldemaro agitacija, 
„pilietinis nepadorumas“ ir t.t. 

Įsiutintas Lapėnas patiekia visuomei visą eilę 
„Įrodymų“ del Voldamaro „padorumo“. Štai tie įro- 
dymai: Voldemaras yra melagis, nes jokiu „garbės 
pirmininku“ jo niekas niekada nerinko ir jokie tauti- 
ninkai niekada nereikalavo kviesti visuotiną tautininkų 
partijos susirinkimą. Voldemaras serga didybės mani- 
ja, nes „save sutapdino su valstybe“. Voldemaras yra 
sukčius, nes, paėmęs už velkalo parašymą pinigus, ir 
veikalo neparašė, ir pinigų negrąžina. Voldemaras yra 
žulikas, nes sėdi svetimame bute, varomas iš jo nei: 
na ir nuomos nemoka. Voldemaras yra kuo ne pleč 
kaitininkas, nes kovoja panašiomis priemonėmis, kaip 
ir „plečkaitininkai“. Voldemaras yra pagirų puodas, 
nes girlasi savo šalininkais, kurie esą kentėję ir Žuvę 
už jo idejas, nors del voldemaro idejų nieks niekada 
nėra net nusispiovęs. Pagaliau, Lapėnas pabaigia ir 
vėl grasinimu, kad ir „dauguma balsų“ nieko Volde- 
maro padėty nepakeisianti. 

Bat Voldemaras nebūtų Voldemaras, jei jis, ga- 
vęs vieną antausį, nutiltų. Jis atsiliepė žydų „Volks- 
blatt“ ir iš savo pusės nesigaili teisybės pasakyti. 
Anot Voldemaro, tautininkų partija komunistinėm 
priemonėm siekianti carizmo tikslų. Jis sako: šeš- 
komas „nori proklamuoti komunistinę ideią, kad visi, 
kurie gema Lietuvoje, savaime jau gema tautininkais, 
o nuomonę reikšti jau ne jų dalykas“... Ir toliau, jie 
(šeškomas) mano „kad kiekvieną piliečio žingsnį rei- 
kia sekti. Jie eina carizmo keliu“. Voldemaras sako, 
kad, jį pavarius, biudžetas esąs suvestas su 20 milijo- 
nų deficitu ir pranašauja tautininkų skilimą. 

„L. Aidas“ už š:tokias teisybes vadina Voldamarą 
klounu. Apie falsifikuotąją „konstituciją“ „L. A.“ neuž- 
simena, o Voldemarui cenzūra neleidžia išpliaukšti ką 
jis žino ir nori pasakyti. 

Kol kas tiek „tautos vadai“ apie save pasipasa- 
kojo. Voldemaro disputas su Buchovu baigėsi pirtyje, 
o jo ginčas su Lapėnu gali baigtis ir kuo kitu. Jei iki 


Varnių ir nedaeis, tai bent iš buto tik jau reikės krau- 
stytis. 

Mes jau senai esame pažymėję, kad „tautos va- 
dai“ vis! vienas kito yra verti. Kuo geresnis Mironas, 
Lapėnas, Tamošaitis, Smetona, Plechavičius, Giovac- 
kis, Daukantas, Musteikis, Merkys, Gustainis ir k. už 
prasivogusį melagį Voldemarą? 

Lapėnas, būdamas vienas iš „tautos vadų“ pra- 
sivogusios ir prasimelavustos šaikos, negali visko apie 
savo buvusį poną Voldemarą' pasakyti, bet dėkui jam 
ir už tą, ką pasakė. Šiam kartui užtenka ir to, o vė- 
liau Ir daugiau išgirsime. Taigi, ponai „tautos vadai“, 
laukiame tąsos! 


Bent atvirai paslsakė. 


„L. Aidas“ 110 nr. pasakojasi, kaip tautininkai 
„kovoję“ už nepriklausomą Lietuvą. Štai, paklausikyme: 

„Taip, tautininkai ir kiti, kam rūpėjo nepriklau- 
soma Lietuva, ėjo pas Kaizerį, ėjo pas vokiečius, lin- 
do pas pasaulio galiūnus, valandomis sėdėjo tų galiū- 
nų prieškambariuose, kad praskintų kelią Lietuvos ne- 
prikilausomybei, nes matė, kad mūsų tauta vien tik 
savo pajėgomis tos nepriklausomybės išgauti tada ne- 
galėjo“. Toliau dar aiškiau: 

„Tautininkai nelaukė, ką pasakys liaudis.. jie 
dirbo, ėjo, lindo pas kaizerį, lindo pas galiūnus, var- 
tojo visas prieinamas priemones, kad tautą išlaisvintų“. 

itaip giriasi savo „nuopelnais“ fašistai tauti- 
ninkai. Jie giriasi Lietuvos nepriklausomybę „išsėdė- 
ję“ galiūnų prieangiuose, jie pasakojasi Lietuvos lai- 
svę „išprašę“ nuo kaizerlo ir galiūnų. Prieš 25 metus, ka- 
da Lietuvos liaudis pakilo prieš caro vergiją, Lietuvos 
tautininkai rašė carui memorandumus, apie „istorines“ 
lietuvių kalbos teises; pas caro biurokratiją jle ieškojo 
„istorinės teisybės“ mūsų tautai. Karo metu tie patys 
tautininkai lindo prie kaizerio, žadėjo jam Lietuvą su- 
pančiuoti muitų, finansų militarine Ir susisiekimo kon- 
vencijomis, jile rinko Lietuvai karalių Mindaugą 2—ąjį 
— Urachą, jie laižė okupantų čebatus ir po to, kai 
sukilusi liaudis nušlavė carus, galiūnus, kaizerius ir 
okupantus, jie giriasi „išprašę“ ir „išsėdėję“ Lietuvai 
laisvę. 

Tautos laisvė, krašto nepriklausomybė, nėra toks 
dalykas, kurį būtų galima „išprašyti“, ar prieškamba- 
riuose „išsėdėti“. Landžiojimu pas galiūnus, nieks dar nė- 
ra tautoms kelią į laisvę „praskynęs“. Pirmoji išsilaisvini- 
mo sąlyga tiek tautai, tiek Ir kuriai nors visuomenės klasei, 
yra noras ir pasiryžimas būti laisvu. Tautininkai „nelau- 
kė, ką pasakys liaudis“, jie liaudies nesiklausę rinko Lie- 
tuvai karalių, be liaudles įgaliojimo ir sutikimo ponai Sme- 
tonos, Voldemarai ir kiti, slankiodami po galiūnų prieš- 
kambarius, prekiavo Lietuvos reikalais. Kai 1918 me- 
tais Vokiečių revoliucija nuvertė kaizerį, tautininkai ir 
tada „nelaukė ką pasakys liaudis“, jie vieton kaizerio 
pradėjo landžioti pas Klemanso ir kitus galiūnus, o nič 
nieko nedarė, kad sukūrus Lietuvos ginkluotą pejėga. 
Tiktai pavarius Smetonos Voldemaro valdžią prasidėjo 
Lietuvos kūrimosi darbas. Kai liaudis pasakė savo 
žodį, stojosi laisva Lietuva. Liaudis iš savęs davė bū- 
rius savanorių, davė begales aukų krauju ir turtu ir 
savo pasiryžimu iškovojo Lietuvai laisvę. Ne visose 
sąlygos Lietuvos laisvė buvo pasiekiama, del to rei 
kėjo, kad visi galiūnai, kaizeriai ir carai sugriūtų ir 
kada tas, dėka revoliucijai Rusijoj ir Vokietijoj, įvyko 
Lietuvos liaudis turėjo galimybės apsispresti sulig sa- 
vo noro. 

Tautininkai ir dabar nežiūri „ką liaudis pasakys“. 
Jie jaučiasi Dievo skirtais „vadais“ ir todel manosi 
turį teisės Lietuvos liaudies reikalais kaip patinkami 
prekiauti. Bet kada liaudis vėl savo žodį pasakys, ta- 
da „tautos vadai“ turės nutilti. Jie tada ne tik liau- 

dies turtu ir reikalais nebešmugeliuos, bet išmoks 
gerbti tą, dabar niekinamą ir žeminamą „supančiuotą, 
nežinojimu apremdytą ir Ilga nelaisve apsvaigintą 


liaudį“. 
Katrie katrus nori prigauti? 


Lietuviai „patriotai“ šlais metais švenčia Vytau- 
to Didžiojo „mirties jubiliejų“. N. Lietuvoje rengiama- 
si iškilmėms, tautiškas maskaradas žada būti labai iš- 
kilmingas. "Nuo anos pusės neatsilieka ne Vilniaus 
lietuviai, ir jie sudarė komitetą Vytauto jubiliejui švę- 
sti. Tą pat padarė ir lenkai. Lietuviai minės Vytautą 
už jo pastangas atsiskirti nuo lenkų ir net karūnavotis 
Lietuvos karaliumi, o lenkai minės tą patį Vyteutą 
už 1401 ir 1413 metų unijos aktus, padėjusius pama- 
tus galutinam vėlesniam Lietuvos ir Lenkijos susilieji- 
mui. Įdomu tas, kad lenkai kviečia Vilniaus lietuvius 
bendrai minėti Vytauto mirties sukaktuves ir Lietuviai, 
matomai, su tuo sutinka, nes derybos tarp lietuvių ir 
lenkų jau eina. Į lietuviškąjį Vilniaus komitetą įeina 
tarp kitų ir pirmeivių atstovas demokratas Dr. Alsei- 
ka, kurs, sudaręs su klerikalais ir fašistais bendrą vy- 
tautinį frontą, stalga atidengė didelį Vytauto „lietuviš- 
kuma“, kurio prieš tai nebuvo pastebėjęs. Kviečiami 
yra ir kiti čionykščiai pirmeiviai papuošti savo asme- 
nybėmis Vytauto komitetą. 

Galima su įdomumu laukti, kaip bendras lietuvių 
ir lenkų Vytauto minėjimas praeis ir kas iš to turės 
daugiau naudos. 


„Tautos šventė“ 


Tautininkai panaikino gegužės 15 d.— St. Seimo 
susirinkimo diena — šventę ir užuot jos liepia Lietu- 
vai švęsti rugsėjo 8 d. Nė vienas lietuvis nežino, kas 
tai per diena ir kodel ją turime švęsti, bet toks jau 
„tautos vadų“ įsakymas, o „tautos vadai“ geriau 
juk žino. „Lietuvos Aidas“ 106 nr. sakosi irgi nežino- 
jęs, kodel rugsėjo 8 d. skelbiama „tautos šventė“ bet 
„L. A.“ toliau priduria, kad jam „teko patirti, kad ši 
diena tautos Šventei parinkta todel, kad Lietuvos isto- 
rijoj tai buvo aukščiausio Lietuvos iškilimo diena—ta 
diena buvo numatyta Vytauto Didžiojo vainikavimui““. 
Bet vainikavimas neįvyko, o jei ir būtų įvykęs, tai 
istorijos bėgio jis nebūtų pasukęs kitaip. Lietuvių tau- 
ta, ką tik ištrūkusi iš karūnavotų budelių — caro ir 
kaizerio — nagų, turi ir vėl švęsti „neįvykusio karū- 
navojimo“ disną. Reakcingi mūsų „tautos vadų“ norai 
ir iš kiekvieno menkniekio kyšote kyšo. Mas patartu- 
me „tautos vadams“ tautos šventės dienai verčiau pa- 
rinkti Smetonos pasirodymo šiame baltame pasauly 
"dieną, nes juk“tą dieną gimė garsus Užpalių geni- 
jus, kurio raguotas autoritetas, Chodokauskaitės pan- 
oflio diriguojams, veda mus į „didingą ateitį“. 


„Irgi laimėjimas“. 


Vienas Lietuvos ekonominio gyvenimo rodyklių 
yra vekselių protestai. Štai kaip jie atrodo: 


metai protestuotų vekslių suma litais 
skaičius 

1927 85.619 32.130.199 

1928 102.061 34.439.798 

1929 153.329 49.125.013. 


Valstybės ižde, kartu su didėjančiais mokesniais, 
muitais ir rinkliavomis, auga „„pertekliai“, o bankuose 
ir bankeliuose auga protestuotų vekselių skaičius. Val- 
stiečių gyvenimas, „tautos vadams“ kraštą beplėšiant, 
eina blogyn, kas ir vekselių protestuose vaizdžiai at- 
sispindi. Prasiskolinę ūkiai, ypač smulkieji ir viduti- 

nieji, kas kart labiau patenka į lupikų rankas. Didžiau- 
sias pinigų skolintojas lietuviškam kaimui yra kol kas 
ne bankai, b:t privatūs lupikai. Paprastai, bėdai išti- 
kus, ūkininkas kreipiasi į savo „geradarį“ pirklį iš ku- 
rio ima paskolą „iki rudens“, o rudenį grąžina jam pi- 
glais javais su labai aukštu nuošimčių, kurs kartais | 
perviršija 100 proc. metinių. Žemės Bankas, fašistams 
ponaujant, yra praeinaimas tiktai stambiesiems ir pa- 
siturintiems ūkiams, užtat tie ūkiai lengviau pakelia ir 
dabartinį sunkų žemės ūkio krizį Licitacijų epidemija, 
kuri dabar Lietuvoje siaučis, užgauna pirmon galvon 
biednuosius valstiečius. Ir didėjančiame vekselių pro- 
testų skaičiuje atsispindi neturtingesniųjų valstiečių 
skurdas, nes ir vidutinė kiekvieno protestuoto vekselio 
suma 1929 m. yra kur kas mežesnė. 


Ir Smetona amnestuoja, tiktai ne visus. 


„Liet. Žinios“ iš š. m. gegužės 15 d. praneša 
apie Smetonos amnestiją, kuri betgi paliečia ne šim- 
tus Lietuvos demokratų, sėdinčių „tautiškos“' Lietuvos 
kelėjimuose, bet ką kita. 

„L. Žinics“ rašo: 

„Respublikos prezidento aktu vakar vakare 
paleista iš Kauno sunkiųjų darbų kalėjimo: Bron- 
skis, Pekarskis, Drazdas ir Dikas. 

Jie visi keturi, už šnipinėjimą lenkams ir 
valstybės išdavimą, buvo pasmerkti kalėti kol 
gyvens“. 

„Liet. Žinios“ 114 nr. praneša apie nauję Sme- 
tonos amnestiją: 

„Respublikos prezidentas dovanojo bausmę 
A. Bulotai ir J. Barkauskui. Jie buvo nužudę O. 
Spakauskienę ir nuteisti iki gyvos galvos kalėti, 

Taip pat dovanojo bausmę Cechanavičiui. 
Jis buvo padirbęs Virbalio muitinės antspaudą ir 
gabenęs per sieną nelegaliai prekes. Už tai buvo 
nubaustas 1!/> metų kalėti“. 

Jokių paaiškinimų prie to nereikia. 


„Lenkų kareiviai“ platina „Pirmyn“. 


Lietuvos laikraščiuose, žinoma, ir „Lietuvos Ži- 
niose“ skelbiama, jog lenkų kareiviai, „bent Alytaus 
bare“ padeda „permesti“ „Pirmyn“ į N, Lietuvos pu- 
sę. Anot žvalgybos gegužės 13 d. „Pirmyn“ redakto- 
rius St. Dalnauskas su lenkų kareiviais mėtęs „P.“ 
per administracijos liniją. Šį kartą žvalgyba net skel- 
bia, kad „dabar jau galutinai nustatyta“, kad lenkų ka- 
reiviai „Pirmyn“ į Lietuvą mėto. Kodel tik dabar „ga- 


lutinai nustatyta“ taip ir neaišku. Žvalgyba juk 
tą pat tvirtina jau treti metai. Argi seniau ji 
„nenustačiusi“ melavo? Na, o jei seniau mela- 


vo, tai kodel ir šį kartą ji negali meluoti? Mes tik 
galime pasidyvyti tų „lenkų kareivių“ jėga, kurie „Pir- 
myn" per administracijos liniją „permeta“ net iki Tel- 
šių, Kauno, Saulių, Panevėžio, Utenos ir kitų vietų. 
Kaip tie „lenkų kareiviai“ tą padaro? Gal žvalgyba 
malonės ir tą „galutinai nustatyti '? 

Jei del šito nerimto prasimanymo tektų rimtai 
kas pasakyti, tai tik kas seka: St. Dainauskas yra gelž- 
kelietis, užimtas savo darbu Ir neturi laiko nei „Pir- 
myn“ „permetinėjimu“ nei jo platinimu užsiimti. Ir 
iš viso būtų durnas dalykas laikraštį mesti per adm. 
liniją, kad policininkai jį surankictų. Mums laikraštis 
yra per svarbus, kad policininkams jį galėtume „ryšu- 
liais“ mėtyti. Pstariame V. R-ų ministeriui p. Aravičiui, 
kaipo žmogui su ne bet kokiu „revoliuciniu“ stažu, at- 
kreipti džmesį į tai, kad žvalgybininkai jį už nosies vedžio- 
ja. Eilinfams šnipams, be abejo, yra išskaičiavimas toklus 
„nustatymus“ daryti, bet p. ministeriu! nesudaro gar- 
bės, kai jis tokius neišmintingus „galutinus nustaty- 

mus“ skelbia. Nemokšai Musteikiui dar būtų galima 
toks „nustatymas“ ir dovanoti, del to jis ir buvo asi- 
las pulkininko uniformoje. Bet iš buvusio socialisto 
revoliucionieriaus maksimalisto mes laukiame gudre- 
snių melų ir provokacijų. Juokas užmuša, todel pata- 
riame perdaug. neapsijuokinti, p. Aravičiau. Meluote 
meluok, bet su saiku, kitaip pakenksi karjerai. 

Mes leidžiame sau paklausti poną Aravičių, ar 
jis, platindamas Alytuje nelegalius socialistų revoliucio- 
nierių laikraščius (būdamas net ir apskrities viršininku!), 
juos kur pabalėmis mėtė, ar gal truputi kitaip tą darė? 
Atsakymo mes nelaukiame, bet tiktai patariame Sme- 
tonos ministeriui prisiminti, kaip jis pats nelegalę 
spaudą platino, o prisiminęs jis be didelio vargo su- 
pras, kad mėtymas laikraščio ant policijos kelio yra 
beprasmis. O mes norime, kad „Pirmyn“ pasiektų 
tuos, kuriuos reakcininkų gauja su p. Aravičiu per- 
sekioja. 


„Tautos valia“ buvo Olšausko valia. 


„Lietuvos Žinios“ skelbia praloto Olšausko ma- 
lonės prašymą Smetonai. Tame prašyme Olšauskas 
dejuoja del sunkios būsenos kalėjime, del blogo mai- 
sto, del stokos pinigų, del ligos Ir t.t. Vergiškai nu- 
žemintą malonės prašymą galima būtų palikii nelie- 
tus, jei jame nebūtų atldenglama šis tas iš netolimos 
klerikalų praeities. Olšauskas prašo „maloningo bei 
galingo pono prezidento, kaipo aukščiausiojo Lie- 
tuvos valdovo, malonėti atkreipti atydą“ į jo, Olšau- 
sko, „labai pavojingą darbą ir pinigines išlaidas 
veikjant žodžiu ir raštu „Tautos valia“, kad išgel- 
bėjus Lietuvą nuo kerenskinės bolševikėjančios 
Griniaus su Selževičiumi buvusios valdžios“. 

Tai bent puiku. Už prisidėjimą prie gruodžio 


smurto, Olšauskas prašo dovanoti jam vienos mote- 
riškės pasmaugimą! „Tautos Valia“ buvo kierikalų 
fašistų organas kovai prieš demokratinę vyriausybę. 
Ji, be abejo, šiek tiek prisidėjo prie dirvos paruošimo 
gruodžio pučui. Apie „T. Valią“ spietėsi be Olšausko 
tokie tipai, kaip Tomkus, Gloveckis, Ambrozaitis, Kli- 
mas lr p. 

Olšauskas pasisako buvęs vienas iš „T. Valios“ 
tinansuotojų. Iš „Galybės“ ir kitų biznių suvogtais 
pinigais, kandidatas į vyskupus ir Lietuvos klerikalų 
vadas finansavo fašistinį šunlapį, kovojantį prieš kon- 
stituciją. Olšauskas tą darė ne be politinės Lietuvos 
klerikalų organizacijos -— krikščionių demokratų par- 
tijas—-žinios ir pritarimo. Taigi, dar kartą pasitvirtina, 
kad Voldemaro Smetonos smurtas buvo rengiamas su 
krikščionių demokratų žinia ir pritarimu. 

Nėra ko džiaugtis iš dabartinės Olšausko padė- 
ties, bet negalima praeiti tylomis pro jo pašvinkusią 
dorą, kuri jam leidžia už fašistinį veikimą prašyti bau- 
smės dovanojimo. Olšauskas mano, kad vienas netei- 
sėtas darbas padengia kitą ir todel jis turi būti lai- 
svas. Tokio begėdžio tikrai reikia paieškoti. 

Lietuvos kalėjimuose sėdi šimtai nekaltų politi- 
nių kalinių, kurie ten pateko per fašistų smurtą. Ol- 
šauskas dabar ant savo kailio patiria tuos malonumus, 
kuriuos jis padėjo parengti Lietuvos demokratams, 
Caro šnipui, kandidatui į vyskupus, Lietuvos klerikalų 
vadui, „Saulės“ draugijos pirmininkui, išsigimusiam iš- 
tvirkėliui, vagiui ir žmogžudžiui pralotui Olšauskui ka- 
lėjimas per trumpą laiką Įgriso, todel jis kreipiasiį sa- 
vo sėbrą Smetoną, kad tas jį išleistų iš kalėjimo. 
Smetona turi progos parodyti savo „mielaširdirgumą“, 
juo labiau, kad Smetoną ir Olšauską riša bendras 
prasižengimas Lietuvos įstatymams ruošiant gruodžio 
putčą. 


Laiškai ir korespondencijos. 


Voldemaras kalba... 


Kruvinasis erkė Voldemaras, nuspirtas nuo dį- 
ktatoriaus sosto, nebeturi tos iškalbos, ką seniau. Bu- 
vo laikas, kai iš jo „klausimų atsakymų“ „Liet. Ži- 
nios“ čielus puslapius prirašydavo, o dabar užtenka 
mažo kampučio „seniausiame demokratiškos minties“ 


laikraštyje. „Liet. Žinioms“ pasikalbėjimai su Volde-. 


maru dabar yra medžiaga sensacijai, nes politinės 
reikšmės jie, del Įprasto Voldemaro devinkalbišku- 
mo, niekada neturėjo ir juo labiau dabar neturi. Kaip 
„intervju“ su Nemuno gatvės prostitutėmis, arba Ol- 


šauško ir panašių kriminalistų riebios bylos, taip ir 
pasikalbėjimas su atsargos diktatoriumi Voldemaru 
yra tik skysta priemonė skaitytojams gaudyti. Ne ką 


Voldemaras ir begali dabar pasakyti: savo planų negi 
atidengsi, o Voldemaro melais ir „Lietuvos Aidas“ 
dabar nebesidžiaugia. Kiekvienas šlaip jau pilietis, pa- 
siskaltęs Voldemaro intervju, gali įsitikinti, kad jis, 
kaip buvo, taip ir tebėra niekšas melagis. Padorumo 
ir būdamas opozicijoj Voldemaras neišmoko. Jis ir da- 
bar nesigėdija meluoti, kad esą liurbio Smetonos žemės 
„reformai“ nepritariąs, kad -būdamas valdžiojo norėjęs 
„apsaugoti visų gyvybę ir laisvę“. Reikia stebėtis, 
kad liaudininkas Kardelis, kurio partijos draugus Vol- 
demaras šaudė, po tų žodžių nespiovė melagiui į snu- 
kį. Bet prisiminus, kad Toliušiai, Mikulskiai, Dailydės, 
Vileišiai ir kiti llaudininkų vadai buvo Voldemaro šu- 
nimis, netenka dyvytis nė Kardeliu, kurs eina pas 
žmogžudį prašyti intervju, o užstrašęs į bloknotą ke- 


lus „išmintingus“ budelio pasakymus, išeina lanksty- 
damasi užpakaliu į duris. 


Voldemaras savo pasikalbėjime neslepia neapy- 
kantos prie savo buvusių kolegų „tautos vadų“. Jei 
jis galėtų, jis visą tautininkų šeškomą išsiųstų į Var- 
nius blakių maitinti, o kadangi negali, t-i pasitenkina 
netiesioginiais užgauliojimais. Pavyzdžiui, jis sakosi 
turįs „šiokį tokį“ politinį vardą ir nenorįs, bendradar- 
biaudamas su liurbiu Smetona, jo nustoti. Tokiu būdu 
Voldemaras pareiškia panieką savo konkurentams 
Chodokauskaitėms, kurios jį iš valdžios išvijo. Taip 
tai „tautos vadai“, susipešę del jevalo iš valstybės | 
lovio, spiaudo dabar vieni į kitus. Voldemaras šiuo 
metu yra silpnesnis, jis opozicijoj buntavoja savo 
„vilkus“, tariasi su „komsomolcais“ leitenantais ir vis 
dar neėnustoja vilties grįžti prie valdžios ir atsiskaityti 
su šeškomu. Ar tas pavyks, sunku dabar passkyti, 
nors nėra jokios abejonės, kad Voldemaras dar ne- 
mažai klapato „tautos vadams“ pridarys. Apie sukla- 
stuotą. „konstituciją“ cenzūra neleido Voldemaru! pasi- 
sakyti. 


Įdomus pasiskirstymas taip vadinamos 
kratiškosios“ opozicijos smetoninių kovoje su volde- 
mariniais. Krikščionys demokratai šliejasi prie Sme- 
tonos ir už pigią kainą sutiktų įeiti į koaliciją su 
tautininkais, tuo tarpu dešinieji liaudininkai, su To- 
liušiu, Dailyde ir k. priešaky, norėtų glaustis po Vol- | 
demaro sparnu. Išeina taip, kad ir Smetona ir Volde- | 
maras turi po „demokratišką“ uodegą, tiktai vienas 


„demo- 

katalikišką, o kitas liberališką. Del to nė nesistebime, 
kad „Liet. Žinių“ korespondentas, kur bus buvęs, vis 
užsuka pas Voldemarą pauostyti oro ir pasiklausyti 
kruvino šunies samprotavimų einamuoju momentu, 


Ką Šeškomas porina. 


J. Lapėnas, nesenai dar vien tik kiaulių skerdimo 
specialistas, vėliau nuolankus Voldemaro čebato lai- 
žytojas, dabar, kaipo tautininkų partijos pirmininkas, 
pasijuto bėsąs „tautos vadu“ ir net nebebijo į Volde- 
marą viešai spiaudyti. Taigi, šitas narsuolis „tautos 
vadas“, „maloniai teikėsi priimti“, „Liet. Aido“ kores- 
pondentą ir „neatsisakė“ painformuoti jį apie tauti- 
ninkų šeškomo d.džius planus ir užsimojimus. Iš La- 
pėno sužinome, kad tautininkų partijos centro santy- 
kiai su dabartine (Smetonos Tubelio) vyriausybė yra 
„visai aiškūs ir normalūs“ ir net daugiau, su da- 
bartine vyriausybe tautininkai palaiko net „kontaktą“. 
Visai kitaip buvo Voldemaro laikais, tada Voldemaras 
diktavo, o šeškomas klausė, dabar gi yra „kontaktas“ 
ir santykiai yra „aiškūs ir normalūs“. Berods, ir da- 
bar ne visal aišku, kas nuo ko priklauso — ar tauti- 
ninkų šeškomas nuo valdžios, ar valdžia nuo šeškomo? 
Nežinia, ar neva visuomeninė organizacija, kokia nori 
save skaityti tautininkų partija, nurodo valdžiai jos 
programą, ar pati yra valdžios pinigais perima para- 
zitų šutvė? Lapėnas to neišaiškina. „Normalūs“ san- 
tykiai jam reiškia laisvę vogti ir parodyti prie progos 
savo „įtaką“, o daugiau jam ir nereikia. 

Kitas klausimas, kuriuo Lapėnas pareiškė šeš- 
komo nusistatymą, tai koalicijos klausimas. Kaune 
kalbama, kad tautininkai derasi su krikščionimis del 
koalicijos, "kiti net sako, kad jau ir susitarta. Tuo 
tarpu Lapėnas sako, kad „iki tam tikro laiko“ apie 
koaliciją „negali būti jokios kalbos“. Lietuvos vi- 
suomenė nėra išlepinta diktatorių nuoseklumų. Buvo 
juk ir koalicijos laikai. o dabar Lapėnas mano, kad 
tautininkai ir vieni galį valdyti. Anot šeškomo „tik 
kada gruodžio perversmo padiktuota politinė programa 
bus galutinai įgyvendinta, kada naujais pagrindais bus 
susirinkęs Seimas, tada galės būti aišku, ar koalicija 
reikalinga ir su kuo“. Taigi, nėra Seimo, nereikia nė 
koalicijos, o Szimo nebus tol, kol gruodžio pučo pro- 
grama „galutinai“ nebus įgyvendinta. O kas tai per 
„Programa“, Lapėnas taip ir nutyli. Lietuvos visuo- 
menė aple tautininkų „programą“ žino iš savivaldybių 
sudarkymo, iš žemės reformos „reformavimo“ iš pi- 
lietinių teisių mindžiojimo, 
perseklojimo ir pagaliau iš žinomos leitenantų „konsti- 
tucijos“, kurios nieks nemano laikytis. Kada šita pro- 
grama bus „galutinai įgyvendinta“ šiandien negalima 
pasakyti, nes dvarininkų apetitai ir tautininkų su kari- 
ninkų klika noras valdyti neturi laiko ribų. Užtat tos 
„programos“ galas yra aiškus, ji baigsis revoliuciniu 
liaudies sukilimu prieš krašto okupantus. Nuvertus pa- 
razitų valdžią koalicijos klausimas gelės būti vėi aktu- 
Alus, bet Lapėno tada nieks nesiklaus. Kai kas mano, 
kad Lapėnas tik norėdamas daugiau iš krikščionių iš- 
siderėti, pasisakė prieš koaliciją, kiti vėl tvirtina, kad 
esą jis liaudininkus ir voldemarinius nenuoramas norįs 
aptildyti, o tuo tarpu derybos su kademais paslapčio- 

mis tęsiamos... 
Tautlninkai, atsikratę Voldemaro asmeninio po- 
navimo, susilaukė naujų vaidų ir peštynių savo tarpe. 
Dabar pešasi ne diktatorius Voldemaras su bobomis 
Chodokovskaitėmis, bet įvairios „tautiškos“ organiza- 
cijos savo tarpe. Caro šnipas Aleksa su savo „ūkinin- 
kų vienybe“ pretenduoja į ūkininkų „vadovus“, jis 
mano, kad tik jis ir jo „vienybė“ turi būti Lietuvos 
viešpačiai; „Geležinis Vilkas“ taip pai nori vaidinti po- 


iš darbininkų ir valstiečių. 


litinį vaidmenį, karininkų klika vienaip vien primena 
tautininkams, kad tai jie, karininkai, yra tikrieji gruo- 
džio „idealų“ nešiotojai ir vykintojai. Visos tos para- 
zitų klikos pešasi savo tarpe, intriguoja, vienos kitoms 
kandžioja į blauzdas Ir kiekviena norėtų arčiau iždo 
ir laimės sedėti. Lapėnas, atstovaudamas tautininkų 
šeškomą, yra tos nuomonės, kad politinį darbą „tu- 
rėtų vesti tik aiškią politinę programą turinti 
viena politinė organizacija“. Anot Lapėno, tik tauti- 
ninkai turėtų būti ponais, o kitos penlukšlių klikos — 
ypač Aleksos „ūkininkų vienybė“, suveldemarintas 
„Geležinis Vilkas“, Šakenio „mokytojų sąjunga“, ka- 
rininkų taryba ir kiti tautiški burbulai— „neturėtų į ne 
savo sritis kištis“. Lapėnas visą Lietuvos gyvenimą 
paskirsto į „sritis“ ir kiekvienai parazitų gaujai duoda 
„savo“ gabalą čiulpti. Sau jis pasiima politiką, iždą ir 
„kontaktą“ su valdžia. Kitaip sakant, dalybose nori 
pasiimti „liūto dalį“, tik klausimas ar sutiks su tuo 
kiti „tautos vadai“, kurie taip pat reiškia pretenzijas 
į „aukštą politiką“. Varžytynės del įtakos Ir sukelia 
„tautos vadų“ 1arpe rietenas, kurios kol kas, akivaiz- 
doje betykojančio Voldemaro, neiškįla dar viešumon, 
bat kiekvienu momentu gali pasireikšti ir aštriais su- 
sikirtimais. 

Lapėnas pasisakė šį kartą ir del Voldemaro akci- 
jos. Voldemarą jis pasmerkė, kaipo „savotiško būdo“ 
žmogų, kurs „varo agitaciją prieš tautininkų viršū 
nes net prieš patį tautininkų ideologijos kūrėją ir 
mūsų „tautos vadą“ (liurbį Smetoną). Lapėnas ne- 
pajėgia suprasti, kad Voldemaras yra daug nuosekles- 
nis, už tautininkų „viršūnės“, nes jis kovoja prieš vi- 
sokį „partiškumą“', taigi ir prieš tautininkų šeškomą, 
o tuo tarpu Lapėnai vienai partijai (teisingiau jos 
„Viršūnėms“) visą išmintį pripažįsta, o kitas partijas 
smerkia ir persekioja. Lapėnas sako, kad Voldemaras 
atakuoja Smetoną „norėdamas grįžti valdžion“, 
bet tai ir be Lapėno aišku. Juk ir Lapėnas del to 
keikia Voldemarą, kad nori būti valdžioje. Klausimas 
eina apie tą, kas valdys—smetoniniei ar voldemariniai, 
del valdžios „tautos vadai“ juk ir riejasi, kaip pasiutę 
Šunės. Lapėnas visai nesenai laižė Voldemaro rankos, 
o dabar chamiškai pareiškia, kad Voldemaro „grį- 
žimas valdžion yra absoliučiai neįmanomas“ ir tei 
todel, kad Voldemaro „šalininkai nesudaro realios 
moralinės ir materialinės įėgos“. Na, kas del „mo- 
ralinės jėgos“, tai Lapėnas ir jo šeškomas jos tiek 
pat, kiek ir Voldemaras teturi, o apie „materialinę 
jėgą“, smetoninių ginče šu voldemariniais, spręs karl- 
ninkai, vilkai, šauliai ir panašūs ginkluoti „tautiški“ 
elementai. Jei jie šiandien dar nesipeša, tai tik Iš bai- 
mês prieš liaudies mases, kurios visus besipešančius 
diktatorius gali išvyti iš Lietuvos. Voldemaras savo 
„materialinę jėgą“ biski aukščiau, keip Lapėnas, ver- 
tina ir visai nemano ginklo padėti Jis gal net ir ban- 
dys savo „materialinę jėgą“ ant šeškomo kupros, 
o tada Lapėnas išmoks bematant ir kitaip giedoti. 

Voldemaro šalininkus Lapėnas skirsto į tris rūšis: 
į tautininkus, kurių yra , šiek tiek“, Į] „idealistus uto- 
pistus“ ir į „karjeristus“. Bet karjeristų apie Smetoną 
ir Lapėną rasis kur kas daugiau, kaip apie Voldemaerą, 
o „idealistai“ ir tie „šiek tiek“ tautininkų, tai irgi ne 
kas kitas, kaip šlykščiausios rūšies karjerlstai. Visa 
tautiška parazitų ruja, tiek apie Voldemarą, tiek apie 
Smetoną, tai gauja interesantų, atstovaujančių savo ir 
tik savo interesus. Karininkų klika, Smetonienės plik- 
bajoriška aplinkuma, „tautiškieji“ žvalgybininkai, au- 
kštieji činauninkai ir kiki „tautiško“ abazo ramščiai 
turi galvoje tiktai savo kailio ir kišenės reikalus. Šitie 
Interesantai ir grumiasi del valdžios, kartais nesutelpa 
prie ėdžių, mindo vieni kitiems kojas, o retkarčiais 
vieni kitus ir už kalnieriaus pastveria. 

Lapėnas savo pliauškalu apie Voldemarą primena 

asilą, kurs liūtui susirgus, jam irgi įspirė į pasturgalį. 
Dabar, kai kruvinas Voldemaras guli pertiestas, asilas 
Lapėnas jam drįsta grasyti, jog, jei jo opozicingas vei- 
kimas išeis iš „pilietinio padorumo“ ribų, jis turės 
„būti sudraustas“. Jei „vilkai“ ir ,„komsomolcai““ vėl 
iškels Voldemarą ant savo skydo, tada Lapėnas ir kiti 
„tautos vadai" vėl vizgins prieš jį uodegą ir laižys jo 
kruvinas rankas. 


St. 


Meška su lokiu — abu tokiu. 


„ Paskutinėmis dienomis esame liudininkai labai 
idomaus ginčo tarp liaudininkų ir krikščionių demo- 
kratų, klausimu: katrie jų geresni demokratai? Pas 
mus paplito gandai, kad krikščionys patylomis baigia, 
ar net jau pabaigė, derybas su tautininkų šeškomu del 
sudarymo „tautiškai katalikiškos“ koalicijos. Tą pajutę 
liaudininkai „L. Žinių“ 105 nr. primena visuomenei, 
kad kademai visada į demokratizmą žiūrėjo, kaip į prie- 
monę dasigriebti valdžios. Rusijos revoliucijos karšty 
jie pirmą sykį užsiaugino demokratiškas plunksnas, su 
kurloms pralindo į St, Seimą. Sėdėdami valdžioje jie 
buvo užmiršę, kad yra „demokratai“, o 1926 m. pa- 
tys spiaudė į demokratišką konstituciją. Išmesti Iš 
valdžios krikščionys vėl kurį laiką dėjosi „demokra 
tais“, kol juos tautininkai pakvietė į derybas del koa- 
licijos... Sitaip  veidmainiauti gali tik jėzuitai monel- 
ninkai. Tikslas jiems pateisina priemones. Net ir St. 
Seimą jie atsisakė minėti Universiteto salėj bendrai 
su demokratiškąja opozicija, mat, nenorėjo pakenkti 
deryboms... 

Sąmoningieji Lietuvos darbininkai ir valstiečiai 
senal jau ant savo kailio patyrė kademų „demokratiš 
kumą“, o gruodžio perversmas galutinai parodė juos 
nuogus, be jokio uždangalo. Siandien krikščionys, su 
savo uodegomis federacija ir ūk. sąjunga, demokrat š- 
kos visuomenės akyse yra nusigyvenę veidmainiai, ku- 
rių „demokratiškoms“ kalboms ir tamsiausias pilietis 
nebepriduos daugiau reikšmės. Bet nežiūrint į tą, 
krikščionys demokratai turi, ir dar ilgą laiką turės, 
Įtakos mūsų visuomenėj. Krikščionių įtaka visuomenėj 
remiasi ne jų falšyvu „demokratiškumu“, bet tikyba ir 
klero interesais. Ted<l! mainininkaudami savo pažiūro- 
mis į demokratiją ir parlamentarizmą klerikalai vis tik 
išlaiko savo įtaką. Dabar ir ateity klerikalai yra ir pa- 
siliks pykčiausiais liaudies priešais, vis viena kokiomis 
plunksnomis jie besipuoštų. Ar „demokratiški“ ar dikta 
toriški klerikalai yra daug stipresnis priešas, negu vien- 
dieniai diktatoriai tautininkai, kurie tik pliku durtuvu atsi- 
rėmę laikosi valdžioje, o netekę durtuvų pagelbos per tris 
dienas susmuks ir liks, kaip ir buvę, nežymi grupė. 
Susidėję su tautininkais krikščionys juos, per ilgesnį 
ar trumpesnį laiką, suvalgys. Tą nujaučia tautininkų 
galvos, del to taip Ir branglnasi su koalicija. 

Jei krikščionys demokratai, tiek su „demokratiš- 
ka“ skraiste, tiek su pliku diktatūros kumsčiu, visada 
pasiliks savo esmėj „krikščionimis“, kas reiškia reak- 
cingais liaudies priešais, tai demokratiškai liaudininkų 
partijai demokratizmas turi visai kitos reikšmės. Svar- 
biausia liaudininkų ideologijos dogma yra formalė de- 
mokratija ir, kai partija tai dogmai neberanda pritai- 
kymo, ji turi pradėti irti. Taip yra su liaudininkų par- 
tija. Papečklai, Rimkos, Dailydės, Toliušiai, Mikulskiai, 
Vileišiai ir k. yra gyvas įrodymas, kaip klasiniai prie- 
šingumai griauna „demokratiškos“ partijos pamatus. 
Šiandieną liaudininkų partija, del diktatūros režimo 
žiaurumo, viešai neskįla, valdančiųjų smurtas ją dar 
laiko surišęs bent formaliais ryšiais Bet jei būtų lai- 
svos sąlygos ir koks nors stambus pasisekimas beir- 
stančios liaudininkų organizacijos nesukituotų, ji išsi- 

alžytų į savo sudėtines dalis. „Rytas“ š. m. gegužės 
17 d. atsikirsdamas „L. Žinioms“ primena liaudininkų 
„dvilypiškumą“, jų norą ir diktatūrai šunuodegauti ir 
baltą demokratizmo rūbą išlaikyti. Anot „Ryto“ liau- 
dininkai „dargi moka kartais ir politines komedi- 
jas vaidinti pasidalindami rolėmis: situacijai išnau- 
doti vieni jų rodo lojalumo valdovams, kiti norė- 
dami išsaugoti politinę draugų čystatą tuo pat 
metu atsidėję varo opoziciją“. Prie šitos liaudinin- 
kų vadų charakteristikos nič nieko negalima nei pri- 
dėti nei atimti. Lietuvos nelaimei, taip iš tikrųjų yra. 
Kas neprisimena šlykštaus Vileišio sveikinimo Volde- 
marui, kai tas budelis jo partijos draugus Siauliuose 
šaudė, arba Dailydės, Rimkos, Toliušio ir kitų veid- 
mainiavimai ir šlykščiausi šunuodegavimai. Pagaliau, 
Kvieskos, Zygelio ir Zakarevičiaus kanosa pas Tūbelį, 
kaipo  „koperatininką“ su nuolankiais sveiklnimais... 
Galima būtų dar prisiminti gruodžio perversmą ir liau- 
dininkų rolę jame, arba liaudininkų „kovą“ su dikta- 
tūrə. Mes esame toli nuo to, kad visiems liaudinin- 
kams, net visiems vadams, primesti sąmoningą veid- 
malniavimą, bet visuomeniniai ir politiniai faktai yra 
matuojami ne asmeniniais norals Ir įsitikinimais, o vien 
tik pasėkomis. Žiūrint į liaudininkų politikos vingius 
mes matome juose bekauliškumą, šlykštų beprincipiš- 
kumą. Partija, kurioj vieni nariai aktingai prieš dikta- 
tūrą kovoja, kenčia ir žūsta, o kiti prie diktatorių lai- 
žosi, yra nesveika, nevienirga ir Ilgainiui ji turi subi- 
rėti. Priežastis, kodel liaudininkai išsivažinėja kas sau, 
yra stoka partijai vieningo socialinio pamato. Nusku- 
ręs Žemaitijos valstietis, karjeristes advokatas, stam- 
bus buožė ir dvarininkas nebesuranda diktatūroje ben- 
dros kalbos, o juo labiau nebesutaria bendrai veikti. 
Iš to gaunasi dviveidiškumas: radikalūs žodžiai ir dvi- 
prasmiai veikimai, špyga kišenėį ir mandagi šypsena 
lūpose santykiuose su diktatoriais. 

Krikščioniškas „Rytas“ ir demokratiškos „L. Zi- 
nios“, akivaizdoje dar tebeproektuojamos tautininkų ka- 
demų koalicijos, pradėjo jau dalytis „komplimentais“. 
Pašalietis, matydamas šitų „demokratų“ „išpažintį 
svetimais griekais“ nenorom turi prisiminti lietuvišką 
priežodį apie katilą ir puodą. 

X. 


Savanoriai ir saunoriai, 


Yra savanorių ir yra saunorių. Yra savanorių, 
kurie frontuose su priešais grūmėsi ir yra „irgi sava- 
norių“, kurie kontržvalgyboje, intendaniūroje, etapuose 
ir įvairiose raštinėse savo medalius ir net kryžius pel- 
nėsi. Yra savanorių „katalikų“ ir „tautiškai“ nusiteiku- 
sių, kurie puikius sklypus, riebias paskolas, geras 
tarnystes ir kitas malones gavo ir yra savanorių, kurie 
kalėjimuose ir Ištrėmimuose vargsta, kurie ne žemės, 
bet retežius gavo. Taigi, visokių savanorių yra. Sava- 
norių sąjungoj vadovauja „irgi savanoriai“, tikriau sa- 
kant „šaunoriai“, kurių idealai išsisemia tarnybomis, 
žemės sklypals ir paskolomis. Tos rūšies saunoriai yra 
fašistų pastumdėliai, jie tik tyko, ką nors daugiau 
gauti, o kas duoda, jiems nesudaro didelio skirtumo. 
Voldemaras su savo „vilkais“ tokių saunorių tarpe 
turėjo gerą pasisekimą ir net gegužės 11 d. jvykusia- 
me savanorių suvažiavime voldemarininkai savo triuk- 
šmingumu ėmė viršų. Suvažiavimas, fašistinių žvalgy- 
bininkų vadovaujamas, visą laiką „sveikino“ ir „prašė“ | 
vyriausybės ir prezidento. Žiūrint į tuos saunorius ga- 
lima pamanyti, kad visi Lietuvos savanoriai ėjo kariauti 
tik del to, kad paskui gavus tarnystę ir po gerą „pir- 
mes rūšies“ mieste ir kaime sklypą, na ir paskolos 
dar. Laimei taip nėra. Daugumas savanorių dar neuž- 
miršo, kad Lietuvai kuriantis buvo kovota ne tik už- 

savęs aprūpinimą, bet ir platesnius viso krašto ir liau- 
dies reikalus. Žemės klausimas nėra vien tik savano- 
riams svarbus, bet visai liaudžiai, o tuo tarpu sauno- 
rių ponai praeina tylomis pro faktą, kad dvarai yra 
grąžinami ponams, kad 160.009 ha, žemės ir miško, 
dėka Smetonos šaikos valdžiai, vėl atateko lenkams 
dvarininkams. Savanoriai kovojo už Lietuvos liaudies 
teises, o dabar tos teisės pamintos, biednas Lietuvos 
gyventojas neturi visai teisių Savivaldybėse gali turėti 
savo atstovus tik turtingesnieji, o biednuomenė yra 
bateisė, Argi už tokią Lietuvą kovojo savanoriai? Ką 
Smetonos ir Voldemaro Lietuva turi bendra su sava- 
norių siekiamąja Lietuva. Apie šnipus, karininkus, auk- 
štus valdininkus ir perkamas dūšias nėra ko kalbėti, 
bet ar tie tūkstančiai biednų savanorių darbininkų ir 
valstiečių gali sutikti su tokia Lietuva, kurioje ponai 
liaudies prakaitu minta ir liaudies kraują geria? Aišku, 
kad ne. Ateis laikas, pasisakys ir savanoriai, bet jie 
pasisakys ne taip, kaip saunoriai pageidauja. Nuo jų 
pasisakymo „tautos vadams“ nebus sveika. Dabar gau- 
ja pataikūnų, šnipų ir karjeristų gali „atstovauti“ sa- 
vanorius, bet Statkai, Matulevičiai ir kiti voldemariniai 
ir smetoniniai šnipai parazitai išnyks kartu su savo 
darbdavlais ,, tautos vadais“: 
Savanoris Bežemis. 


Vytauto metai Raseiniuose. 


Mūsų Žemaičių stalyčioj šiaip taip ketvirtas fa- 
šistų rėžimo pavasaris. Kad ir Vytauto metus „tautos 
vadai“ išmislijo, ale tik sau ant garbės, — metai 
ir kukavo be jokių 
partijų skirtumo varlės Paraseinio liūnuose, — nors ir 
jų dabar Lietuvoje šlapioji reptilijų karalija, bet nuo- 
bodulys, be pagados atmainos. Špikai slankioja persi- 
metę—nebėra kas kąsti, viskas tylu. Vieni pabėgę, 
kiti sėdi, treti tuo tarpu špikų veizolams nematyti. 
Raseinietiški faraonal, kelis kart nagus nusviję, bijo 
karšta, nors ir policinėj valstybėj tesijaučia. Lietuvos 
piliečiai tik prie butelio ir sklepinių fejų. Nagai derži- 
mordoms nOrs niežti, bet aną kart per pamilką užva- 
žiavę visną karininko valgomąją, dabar sunkiai beiš- 
sitiesia. Iš tos smirdinčios balos kelis jau turėjo net 
ir fašistų teismas krapštyti. Žmonės, girdėti, jau su- 
darę sąrašus—iš lūpų į lūpas — kuriems duoti tarnybas 
prie tėvo Abraomo, už uolumą didelį. Prie žydkapių 
iškilo gražus, raudonplytis vytautinių metų paminklas. 
Taip jau viskas buvo nurokuota, atpurškė net iš Kauno 
ponybės pašvęsti ir duota jam vardas — kalėjimas. 
Kauno ponybė pastorojo - vietiniams fašistams gerą 
kvatierą Augustino pavyzdys pamokė, kad kvatierų 


“klausimas buvusiems galybių nešiotojams yra Lietuvoje 


aštrus. Šiaip jau įmonė, pagal paskutinį fašistinės 
mislies cieki — net su „vodokačka“, ant ko visą mè- 
nesį būtų propaguota tautiška pramonė? 

Atšilus, ėmė pas mus dygti visokie tautinės min- 
tles organizacijų šungrybiai: kuo šlapių vietų — gėrikų 
brolijos, visokie „očko“ leidžia pavasarinį žiedą; vi- 
sokie atliekami „inteligentai“ čia darbuojasi. Jie sako 


| jokio inteligentų krizio nėra — jis tik „Liet. Žiniose“. 


17.V. įsisteigė dar viena musmirinė kuopa. Pasidar- 
bavo „tėvynės sūnus“ Matonas, apkvaršino keletai jau- 
nimo — daugumoj mergaičių — galvas ir susukė jas 
Į juodašimtišką tūtą. Sąmoningo ir pažangaus Raseinių 
jaunimo nevilioja fašlstinių buterbrodų kvapas. Dalis 


"eina „stažą“ koncentralkoje ir SDK—uose. Ir visi 


laukia signalo. O paraseinio liūnuose melancholiška 
kurkia ir peri tautiškos reptilijos. Mikas. 
Raseiniai, 22, V. 1930. 

Ponai vagia biedniokai badauja. 


Mažeikiai. Mūsų miestelis nedidelis, bet pil- 
nas neturtingų darbininkų, grįtelninkų. Vargas Ir ba- 
das, ypač žiemos metu, yra mūsų kasdieninis svečias. 
Vargstame per žiemą. nes neturime darbo, vargstame 
per vasarą, nes uždirbame mažai. ' Užtat mūsų „vieš- 
pačiai“ tautininkai nevargsta. Į tautininkus pas mus 
susimetė visi karjeristai Ir sukti žmonių skriaudėjai. 
Mažeikuose žodis tautininkas reiškia tą pat, ką vagis, 
tik su tuo skirtumu, kad vagis tautininkas vagia ir už 
tai atsakomybės neneša. Toks tautininkas Gurskis, bu- 
vęs mūsų burmistras, už vagystę išmestas iš tos vie- 
tos ne tik kalėjimo negavo, bet dar iš vogtos miesto 
medžiagos pasistatė sau antras trobas, sandėlį ir gy- 
vena kuo puikiausiai. Garsus tautininkų vadai notaras 
Surutas Ir šunadvokatis Pavydis už garsias šunybes 
vienas atsipirko keliais mėnesiais atostogų, o kitas 
laikinai buvo netekęs teisės stoti teisman bylų ginti. 
Tuo pasibaigė visa Smetoninė bausmė „tautiškiems“ 
žulikams. Povydis Žmogus Įtakingas „tautiškuose sfe- 
rose“, į jį kreipiasi žmonės kaipo į tą, kurio žodis 
„daug sveria“, na, o svarus žodis branglai ir kalnuoja. 
Pasitaiko, kad mūsų „vadai“ besidalindami grobiu ir 
susipeša. Nesenai Povydis „provojosi“ su apskrlties 
viršininku, del „apkalbėjimo“, (biauri kyšių Istorija) ir 
gavo 2 mėn. kalėjimo, bet Ir tų nesėdėjo. Mat savas. 

Mž. Sk. 


Kaune teisiami socialdemo- 
kratai. 


Gegužės 28 d. Kauno kariuomenės teismas teisia 
8 Lietuvos socialdemokratus, tame skaičiuje 4 studen- 
tus žaizdrininkus. Teisiami šie asmens: Alfonsas Ja- 
kubėnas, Ad. Dagys, Alfonsas Gučas, J. Bigelis, 
Kipras Ausiejus, Stasys Galinis, Kazys Bartuška 
ir S. Vasiliauskas. Visi kaltinami priklausime Respu- 
blikos Gynėjų Sąjungai ir organizavime sukilimo. 

Si byla yra Musteikio agentų suprovokuota jau 
Voldemarą pavarius. Svarbiausias provokatorius ir vy- 
riausias liudininkas yra šnipas studentes Klaustauskas- 
Sprindys Jis parašė R. Gynėjų Sąjungos vardu atsi- 
šaukimą, pats tą atsišaukimą atidavė žvalgybai ir da- 
bar liudija, kad atsišaukimą buvę aptarę visi kaltina- 
mieji. Žvalgyba Klastauską vadina „inteligentišku in- 
formatoriu“, jo „inteligentiškumas“ pasireiškia tame, 
kad jis trindamasis tarp opoziciniai nuslteikusių stu- 
dentų suuostė, kurie jų gali būti dabartiniam žmog- 
žudžių režimui pavojingi, ir visus nužiūrėtus asmenis 
atiduoda dabar kariuomenės budelių teismui pasmerkti, 
Su tokių „inteligentiškų“ agentų pagelba „tautos va- 
dai“ žudo, kalėjimuose kankina šimtus Lietuvos so- 
cialistų tik už tal, kad jie drįsta neišsižadėti savo de- 
mokratiškų įs:tiklnimų ir nebijo jų reikšti 

Kiek menki kaltinimai prieš teisiamuosius yra 
galima spėti iš to, kad karluomenės teismas kaltina- 
muosius rado galima laikyti laisvėj. „Tautos vadams“ 
dabar užsigeidus parodyti savo „nuosalkumą“ 8 jau- 
nuoliai yra atiduodami budeliams pasmerkti. 

Kariuomenės teismas, panaikinus iš jo apeliaci- 
jos teisę, yra lygus dabar karo lauko „teismui“. Keli 
uniformuoti budeliai savo aukas „teisia“ sulig val- 
džios nurodymo. Ne tie, visa! nekalti socialdemokratai, 
turėtų būti teisiami, bet žmogžudžiai „tautos vadai“ 
ir jų kruvinų užgaidų vykintojai uniformuose. 


Ats. Redaktorius ir leidėjas: Stasys Dainauskas 


Spaustuvė „ZORZA“ Vilniuje. 


